জলপদ্মের চিত্রকর অস্কার ক্লঁদ মোনে\nঢাকা, মঙ্গলবার, ১১ ফাল্গুন ১৪২৬, ২৫ ফেব্রুয়ারি ২০২০\nআত্মহত্যা করেন সালমান শাহ : পিবিআই ইরান-তুরস্ক সীমান্তে ভূমিকম্প, নিহত ৯ গ্রামীণফোনকে আরো ১ হাজার কোটি টাকা দেওয়ার নির্দেশ\nঅদিতি ফাল্গুনী : রাইজিংবিডি ডট কম\nপ্রকাশ: ২০১৯-০৮-১৭ ৫:২৭:১৮ পিএম || আপডেট: ২০১৯-০৮-১৭ ৫:২৭:১৮ পিএম\nঅদিতি ফাল্গুনী: অস্কার ক্লঁদ মোনে। জন্ম ১৮৪০ সালের ১৪ নভেম্বর, মৃত্যু ১৯২৬ সালের ৫ ডিসেম্বর। ফরাসি এই চিত্রশিল্পী ছিলেন ফরাসি ইম্প্রেশনিস্ট চিত্রকলার সবচেয়ে নিয়মিত বা ধারাবাহিক আঁকিয়ে। প্রচুর ছবি আঁকার পাশাপাশি ইম্প্রেশনিস্ট আন্দোলনের মূল দর্শন শিল্পীকে একদম প্রকৃতির সান্নিধ্যে থেকে আঁকতে হবে, মোনে ছিলেন সেই দর্শনের কঠোর অনুসারী। বিশেষত ল্যান্ডস্কেপ আঁকার ক্ষেত্রে ‘বিশুদ্ধ বাতাসে’ দাঁড়িয়ে ছবি আঁকতে হবে- এমন নীতি এই আন্দোলনকারীরা মেনে চলতেন। সত্যি বলতে ‘ইম্প্রেশনিজম’ শব্দটি এসেছিল মোনের আঁকা ছবি অনুভূতি, সূর্যোদয় (soleil levant-Impression, Sunrise) থেকে। ১৮৭৪ সালে এই ছবি মোনের একক চিত্রপ্রদর্শনীগুলোর মধ্যে প্রথম প্রদর্শনীতে প্রদর্শিত হয়। মোনে ও তাঁর সহযোগীরা ‘সালোঁ দু পাহি’ বা প্রতিষ্ঠিত আর্ট গ্যালারিগুলোর আধিপত্যের বিকল্প খুঁজতে এই প্রদর্শনীর আয়োজন করেন।\nফ্রান্সের গ্রামাঞ্চলের সৌন্দর্য হুবহু ফুটিয়ে তোলার লক্ষ্যে একই দৃশ্য বহুবার আঁকার একটি কৌশল তিনি অবলম্বন করেন যাতে বিভিন্ন মৌসুমে আলোর পরিবর্তন ঠিকঠাক আঁকা যায়। ১৮৮৩ সাল থেকেই মোনে গিভার্নিতে বসবাস শুরু করেন এবং সেখানে একটি বাড়ি ও আনুষাঙ্গিক কিছু জমি কেনেন তিনি। আর শুরু করেন প্রচুর ল্যান্ডস্কেপ বা প্রাকৃতিক দৃশ্য আঁকার কাজ। এখানেই পদ্ম সরোবরের ছবি আঁকা শুরু করেন যা তাঁর শিল্পী জীবনের সেরা কাজ হিসেবে বিবেচিত হয়। ১৮৯৯ সালে তিনি প্রথম জলপদ্মের ছবি আঁকা শুরু করেন। শুরুতে একটি জাপানি ব্রিজ বা সেতুকে ছবির কেন্দ্রবিন্দু করে এবং পরে পদ্মপুকুরের উল্লম্ব ছবি এবং আরো পরে বিশালায়তন ক্যানভাসে পদ্মপুকুরের সিরিজ ছবি আঁকা শুরু করেন এবং এই কাজ তিনি পরবর্তী ২০ বছর ধরে করেন।\nজাপানি চিত্রকলা দ্বারা খুবই প্রভাবিত মোনে স্ত্রীকে একটি দীর্ঘ জাপানি কিমোনো পরিয়ে ছবি এঁকেছেন। অসংখ্য আলোচিত ছবির স্রষ্টা মোনের ‘জলপদ্ম’ নিয়ে আঁকা সিরিজ ছবিগুলোই অবশ্য আমাদের আজকের আলোচনার বিষয়। নিচে মোনের ‘জলপদ্ম সিরিজ’ বিষয়ে যে ১৫টি বিষয় আমাদের জানা উচিত বলে পশ্চিমা চিত্র সমালোচক ক্রিস্টি পুচকো মনে করেন, তার সামান্য সংক্ষেপিত অনুবাদ তুলে দিচ্ছি:\n‘ওয়াটার লিলিজ’ (জলপদ্ম দল) মোনের আঁকা একটি মাত্র ছবি নয়: অনেকেই মনে করেন, নির্দিষ্ট এই শিরোনামে মোনে একটি মাত্র ছবি এঁকেছেন কিনা? না, বাস্তবে ফরাসি ইম্প্রেশনিজমের পিতা ক্লঁদ মোনে মোট ২৫০টি তৈলচিত্রে অসংখ্য একক জলপদ্মের ছবি এঁকেছেন। ‘জলপদ্ম’ সিরিজের আওতায় গিভার্নিতে তাঁর বাড়ির ফুলের বাগান তিনি এঁকেছেন। এই পুষ্পোদ্যানই ছিল তাঁর শৈল্পিক কাজের ত্রিশ বছরের মূল কেন্দ্রভূমি। এই ছবিগুলোর অনেক ক’টিই আঁকা হয়েছে এমন সময়ে যখন মোনে চোখে ছানির সমস্যায় ভুগছেন। মোনের জলপদ্ম বিশ্বজুড়ে জনপ্রিয় ও ফরাসি ইম্প্রেশনিজমের বিভাময় উদাহরণ হলেও শিল্পীর উঠোন থেকে জাদুঘরের দেয়ালে জায়গা পেতে প্রচুর কাঠ-খড় পোড়ানো ও বাগান করার কাজও করতে হয়েছে।\nজলপদ্ম আঁকার আগে মোনে পদ্মের চারা জলে ফুটিয়েছেন: একবার ট্রেনে করে যাবার পথে ফরাসি গ্রাম গিভার্নির সৌন্দর্য মোনেকে এতটাই মোহিত করে যে ১৮৮৩ সালে তিনি সেখানে একটি বাসা ভাড়া নেন। ১৮৯০ নাগাদ সেখানে একটি বাড়ি কেনার সঙ্গতি অর্জন করার পরেই তিনি ঐ গ্রামে থাকা শুরু করেন। দিনের যে সময়টুকু গাছপালার ছবি আঁকতেন না, সে সময়টুকু নানা উদ্ভিদ ও পত্র-পুষ্পের বিন্যাস নতুন করে সাজাতেন। মোনের নিজের ভাষ্যে: ‘ছবি আঁকা আর বাগান করা ছাড়া আর কোন কাজই আমি পারি না।’ আসলে নিজের ছবি আঁকার জন্য তিনি একটি সুন্দর জায়গা সৃষ্টি করে নিয়েছিলেন। তারপর বাকি দিন তৈল রঙে চারপাশের প্রকৃতিকে বন্দী করতেন।\nপৌর কর্তৃপক্ষের কথা মানলে মোনে জলপদ্মের ছবি আঁকতে পারতেন না: উচ্চাকাঙ্ক্ষী মোনে দূর মিশর ও দক্ষিণ আমেরিকা থেকে জলপদ্ম আমদানি করেছিলেন যা স্থানীয় পৌর কর্তৃপক্ষকে ক্রুদ্ধ করে তুলেছিল। কর্তৃপক্ষ দাবি করেন যে, এলাকার পানি দূষিত করার আগেই মোনে যেন এই পদ্মগুলো উপড়ে ফেলেন। মোনে এই আদেশ উপেক্ষা করেন।\nএই ছবিগুলোই তাঁর পরবর্তী জীবনের কেন্দ্র হয়েছে। জীবনের পরবর্তী ত্রিশ বছর এই উদ্যানকে কেন্দ্র করেই তিনি অসংখ্য ছবি এঁকেছেন। এমনকি ১৯১২ সালে যখন চোখে ছানি পড়েছে তখনও।\nউদ্যানের জাপানি সেতুটি তিনি এঁকেছেন ১৭টি ছবিতে: ১৮৯৯ সালে বাগানে একটি জাপানি সেতুর নির্মাণ কাজ সম্পন্ন করান মোনে। পড়শিদের প্রতিবাদ সত্ত্বেও। পরে নানা ছবিতে এই সেতুটি মোট ১৭ বার তিনি আঁকেন। ভিন্ন ভিন্ন আলো ও আবহাওয়ার পরিপ্রেক্ষিতে।\nমোনের ‘জলপদ্ম’ তাঁর জীবদ্দশায় বিদ্রূপ কুড়ায়: সমালোচকদের মতে মোনের আঁকা এই ছবিগুলো ছিল ‘নোংরা’ এবং সৃজনশীল দৃষ্টিভঙ্গির বদলে মোনের ছানি পড়া ঝাপসা দৃষ্টির উদাহরণ। মোনের চোখ যত খারাপ হচ্ছিল, ততই সমালোচকরা তাঁর রঙ-তুলিকে নিয়ে ঠাট্টা করছিলেন। উদ্ভিদ, জল ও আলোকে যে শৈল্পিক বাছাইয়ের দৃষ্টিভঙ্গী থেকে মোনে দেখেছেন, তা পরবর্তী সময়ে প্রশংসা কুড়োলেও সমকালীন সমালোচকেরা বুঝতে পারেননি।\nবিমূর্ত এক্সপ্রেশনিজমের উত্থান ‘জলপদ্মে’র প্রতি আগ্রহের পুনঃসৃষ্টি করে: ১৯২৬ সালে মৃত্যুর পর বহুদিন হয় তাঁর ‘জলপদ্ম’ সিরিজ উপেক্ষিত ছিল। গিভার্নিতে তাঁর স্টুডিওতে আজো নানা ছবি উপেক্ষিত পড়ে আছে। তবে, ১৯৫০-এর দশকে কিউরেটররা আবার তাঁকে নতুনভাবে আবিষ্কার করেন। ১৯৫৫ সাল নাগাদ ‘দ্য মিউজিয়াম অফ মর্ডান আর্ট’ প্রথম এই ‘জলপদ্ম’ সিরিজ থেকে মোনের ছবি ক্রয় করেন এবং দ্রুতই সেই ছবি জাদুঘরের সবচেয়ে জনপ্রিয় ছবিগুলোর অন্যতম হয়ে ওঠে।\nকিছু জলপদ্মের ছবি পুড়ে গিয়েছিল: ১৯৫৮ সালে ‘দ্য মিউজিয়াম অফ মর্ডান আর্ট’-এ এক ভয়ানক অগ্নিকাণ্ডে ‘জলপদ্ম’ সিরিজের কিছু ছবি পুড়ে যায়।\nকিছু ছবি শিল্পী নিজেই ধ্বংস করেছিলেন: ১৯০৮ সালে মোনে নিজেই পারির ‘দ্যুরান্দ-হুয়েল’ গ্যালারিতে প্রদর্শনীর আগে নিজের আঁকা ১৫টি জলপদ্মের ছবি পুড়িয়ে ফেলেন। তাঁর মনে হয়েছিল যে ছবিগুলো একদমই ভালো আঁকা হয়নি।\nমোনে নিজেও খুবই খুঁতখুঁতে ছিলেন: সমালোচকরা কত কড়া জেনে নিয়ে মোনে নিজেও শেষ জীবনে খুব কম ছবিই প্রদর্শনীর জন্য স্বাক্ষর করে পাঠাতে রাজি হতেন। ১৯১৯ সালে এমন মাত্র চারটি ছবি তিনি পাঠান যার একটি আজ ‘দ্য মেট্রোপলিটান মিউজিয়াম অফ আর্ট ইন নিউ ইয়র্ক’-এ রয়েছে।\n‘জলপদ্ম’ সিরিজে শিল্পী ক্রমাগত সরোবরের তলদেশের প্রতি আগ্রহী হয়েছেন: যত দিন গেছে, মোনে ছবি আঁকার সময় পদ্ম পুকুরের আরো কাছে ঝুঁকেছেন। সরোবরের প্রান্ত তাঁর ছবির ফ্রেমের কিনারে ঢুকে গেছে আর তার উপরে তিনি বসিয়ে দিয়েছেন দিগন্তরেখা। যেনবা পদ্মফুল ছেড়ে তিনি জলের নানা প্রতিবিম্ব এবং জলের উপরের ভুবনকেই আঁকতে আগ্রহী হয়েছেন।\n‘জলপদ্ম’র দীর্ঘ সব ছবিতে দর্শককে তিনি আবৃত করতে চেয়েছেন: ১৯১৮ সালে বারোটি বিশালায়তন ছবি এঁকে তিনি একটি ডিম্বাকৃতি কক্ষে পাশাপাশি ছবিগুলো সাজিয়ে দর্শকদের ডাকেন যেন তাঁরা ‘এক অনিঃশেষ জলীয় সমগ্রতার অধ্যায়ে আক্রান্ত হন যেখানে থাকবে না কোন তীর বা অন্যতর দিগন্তরেখা।’\nপ্রথম বিশ্বযুদ্ধ শেষে স্বদেশভূমিকে ‘জলপদ্ম’ উপহার দিতে চেয়েছেন: ১৯১৮ সালে যেদিন প্রথম বিশ্বযুদ্ধের শেষ ঘোষণা করা হলো, মোনে প্রতিশ্রুতি দিলেন যে তাঁর স্বদেশভূমিকে ‘শান্তির পীঠস্থানে’ পরিণত করবেন। আর সেটা করবেন বিশাল সব জলপদ্মের ছবি এঁকে।\nআজ মোনের ইচ্ছামাফিক সাজানো হয়েছে তাঁর ছবি: প্যারিসে আজ Musée de l'Orangerie-এ শিল্পী যেমন চেয়েছিলেন, ঠিক সেভাবেই ডিম্বাকৃতি কক্ষে তাঁর ছবিগুলো সাজানো হয়েছে।\nইম্প্রেশনিজমের আদি মান ভেঙে ফেলেছেন মোনে: কিউরেটর অ্যান তমকিনের মতে ‘জলপদ্ম’ সিরিজের মাধ্যমে মোনে ইম্প্রেশনিজমের শুরুর দিকের প্রচলিত মান ভেঙ্গে ফেলে শিল্পকে আরো এগিয়ে নিয়েছেন।\nরাইজিংবিডি/ঢাকা/১৭ আগস্ট ২০১৯/তারা\nরাইজিংবিডি স্পেশাল ভিডিও\nসিটি নির্বাচন : চট্টগ্রামে বিএনপির প্রার্থী ডা. শাহাদাত\nচেষ্টা করেও ভারত বধে ব্যর্থ বাঘিনীরা


CBI vs Kolkata Police: CBI may appeal to arrest Rajeev Kumar - Anandabazar\n১৮ সেপ্টেম্বর, ২০১৯, ০২:২৮:১০\nশেষ আপডেট: ১৮ সেপ্টেম্বর, ২০১৯, ০৩:২৯:৫৪\nজামিন অধরাই রইল রাজীবের, খোঁজ না পেলে গ্রেফতারি আর্জি জানাতে পারে সিবিআই\nযে উদ্দেশ্যে রাজ্যের গোয়েন্দাপ্রধান রাজীব কুমার মঙ্গলবার আদালতের দ্বারস্থ হয়েছিলেন, তা সফল হল না। বারাসত জেলা জজ মহম্মদ সাব্বার রশিদি জানিয়ে দিলেন, যে হেতু সারদার মূল মামলার উৎপত্তি দক্ষিণ ২৪ পরগনার জেলায়, তাই আগাম জামিনের আবেদন শোনার এক্তিয়ার আলিপুর আদালতেরই। তাঁর নয়।\nএই অবস্থায় যত দিন না আলিপুর জেলা আদালতে রাজীবের আগাম জামিন মামলার নিষ্পত্তি হচ্ছে, তত দিন তাঁকে গ্রেফতার করতে কোনও বাধা থাকল না বলে দাবি সিবিআইয়ের। রাজীবের আইনজীবীরা জানিয়েছেন, বৃহস্পতিবার আগাম জামিনের আর্জি জানাতে পারেন তাঁরা।\nপাশাপাশি, এ দিন বারাসতের বিশেষ আদালতে রাজীবের বিরুদ্ধে গ্রেফতারি পরোয়ানা জারির আবেদন করেছিল সিবিআই। তারও নিষ্পত্তি হয়নি। সিবিআই সূত্রের খবর, মাঝে রাজীবের খোঁজ না পেলে, তারাও বৃহস্পতিবার আলিপুর জেলা আদালতে গ্রেফতারি পরোয়ানা জারির আর্জি জানাতে পারে।\nবুধবার আদালত খোলা থাকলেও, কেন বৃহস্পতিবার আগাম জামিনের আবেদন জানানো হবে? রাজীবের আইনজীবীরা জানান, সারদা মামলার কেস ডায়েরি রয়েছে বারাসতের বিশেষ আদালতে। সেখান থেকে নথিপত্র আলিপুরে পাঠাতে অন্তত এক দিন লাগবে।\nরাজীবের আগাম জামিনের মামলা নিয়ে মঙ্গলবার সকাল থেকে বিভ্রান্তি ছড়ায় বারাসত আদালত চত্বরে। সারদা মামলায় অভিযুক্ত সাংসদ-বিধায়কদের জন্য একটি বিশেষ আদালত গড়ে দিয়েছে কলকাতা হাইকোর্ট। বারাসতের আদালত ভবনের তিন তলায় এই বিশেষ আদালত বসছে। সেখানে সাংসদ-বিধায়কদের পাশাপাশি মনোরঞ্জনা সিংহ, সোমনাথ দত্তদের মতো অভিযুক্তদের মামলারও শুনানি চলছে। কেস ডায়েরিও সেখানেই রয়েছে। সাধারণত যে আদালতের কাছে কেস ডায়েরি থাকে, তদন্তকারী সংস্থা তাকেই তদন্তের অগ্রগতি সম্পর্কে অবহিত করে।\nএই কারণেই, এ দিন সকালে রাজীবের আগাম জামিনের আবেদন নিয়ে আইনজীবী দেবাশিস রায় ও গোপাল হালদার বিশেষ আদালতে হাজির হন। কিন্তু বিচারক সঞ্জীব দারুকা জানান, তাঁর কাজ সাংসদ-বিধায়ক মামলা শোনা। ম্যাজিস্ট্রেটের ক্ষমতা তাঁর নেই। ফলে, এই মামলায় কাউকে গ্রেফতার করে আনলে তিনি অভিযুক্তকে জেল বা পুলিশ— কারও হেফাজতেই পাঠাতে সক্ষম নন। এমনকি, চার্জশিট দিলে তা-ও গ্রহণ করার অধিকার নেই তাঁর। ফলে তিনি রাজীবের আগাম জামিনের আবেদনও শুনতে পারেন না।\nরাজীবের আইনজীবীরা এ বার সেই আবেদন নিয়ে দোতলায় জেলা জজ সাব্বার রশিদির কাছে যান। বিচারক রশিদি জানান, শুনানি দুপুরে হবে। এর মধ্যে বিচারক দারুকার কাছে সিবিআই গ্রেফতারি পরোয়ানা জারির আবেদন জানায়। এ বারও তিনি একই যুক্তি দেন। সিবিআইয়ের আইনজীবী কালীচরণ মিশ্র তখন বিচারককে বলেন, ‘‘আমরা তবে কোথায় যাব? কেস ডায়েরি আপনার আদালতে রয়েছে। আলিপুর বা অন্য আদালতে গেলে আমাদের বলা হবে, সেখানে কেস ডায়েরি নেই।’’\nএর পর বিচারক দারুকা জেলা জজ রশিদির কাছে যান। তাঁরা বিষয়টি নিয়ে দীর্ঘ আলোচনা করেন। এর পর রশিদির এজলাসে\nরাজীবের আগাম জামিনের আর্জি নিয়ে প্রায় দেড় ঘণ্টা সওয়াল শেষে জেলা জজ জানান, রায় পরে ঘোষণা করবেন। সন্ধ্যা ছ’টার পরে তিনি জানিয়ে দেন, মামলা শোনার এক্তিয়ার তাঁর নেই।


ডান্স ফ্লোরে শ্রীদেবীকে দেখে নার্ভাস ক্যাটরিনা ! | BDLatest24.com\nHome > বিনোদন > ডান্স ফ্লোরে শ্রীদেবীকে দেখে নার্ভাস ক্যাটরিনা !\nডান্স ফ্লোরে শ্রীদেবীকে দেখে নার্ভাস ক্যাটরিনা !\nপ্রকাশ: ২০:২৫, ১৫ নভেম্বর ২০১৭ প্রকাশ: ২০:২৫, ১৫ নভেম্বর ২০১৭ বিডিলেটেস্ট ডেস্ক\nপ্রাণ খুলে নাচতে পারছেন না ক্যাটরিনা কইফ। ভয় পাচ্ছেন। নার্ভাস হয়ে পড়ছেন! সব দোষ নাকি শ্রীদেবীর ।\nহ্যাঁ, ঠিকই পড়ছেন, নায়িকা নিজেই এই দোষ চাপিয়েছেন বলিউডের মিস ‘হাওয়া হাওয়াই’-এর ঘাড়ে!\nক্যাটরিনা কইফের নাচ নিয়ে প্রশ্ন তোলার লোক খুব কম। বলিউডে পা রেখে অভিনয়গুণে তিনি যত না জনপ্রিয়, ডান্সিং স্কিলের জন্য তার চেয়েও যেন কিছুটা বেশি। আর সেই তিনি নাকি ডান্স ফ্লোরে ‘নার্ভাস’ হয়ে পড়ছেন! কিন্তু কেন? বিষয়টা কী বলুন তো?\n‘চিকনি চামেলি’, ‘কমলি’, ‘কালা চশমা’র মতো গানে নেচে যিনি সকলে হার মানিয়েছেন, তাঁর হঠাত্ হল কী?\nক্যাটরিনা জানাচ্ছেন, তাঁর এই ‘নার্ভাস’ হয়ে পড়ার জন্য দায়ী শ্রীদেবী। নিজেই ইনস্টাগ্রামে এই ছবি পোস্ট করে লিখেছেন, ‘‘যদি শ্রীদেবী আপনাকে নাচের সময় দেখেন, তাহলে আপনাকে এমন নার্ভাস দেখানোরই কথা…।”\nআসলে বলিউডে শ্রীদেবীর মতো নাচের দক্ষতা খুব কম অভিনেত্রীরই রয়েছে। সর্বকালের সেরা অভিনেত্রী এবং নৃত্যশিল্পীদের তালিকায় নিজের আলাদা জায়গা তৈরি করেছেন শ্রী। সাম্প্রতিক কালে ক্যাটরিনাও তাঁর নাচে নজর কেড়েছেন দর্শকদের। আর ক্যাটরিনাও যে শ্রী’র নাচের ফ্যান তা আর বলতে।\nঘটনা হল, ‘টাইগার জিন্দা হ্যায়’র অভিনেত্রী মঙ্গলবার একটি ডান্স স্টুডিওতে প্র্যাকটিস করছিলেন। সেই ফ্লোরেই এক দিকের দেওয়াল জুড়ে রয়েছে শ্রীদেবীর একটি বিশাল পোস্টার।\nসেখানে প্র্যাকটিসের সময়ই নাকি বার বার ক্যাটের চোখ চলে যাচ্ছিল শ্রীদেবীর ওই পোস্টারের দিকে। এক সময় নাকি বেশ কিছুক্ষণ শ্রী’র পোস্টারের দিকে তাকিয়ে বসে ছিলেন ক্যাটরিনা। আর তার পরই ছবি শেয়ার করে এই পোস্ট।\nতবে শ্রীও ক্যাটরিনার এমন পোস্টের মধুর জবাব দিয়েছেন। লিখেছেন, ‘‘তুমি সবসময়ই সেরা পারফর্ম করো।’’\nশ্রীদেবীর এমন মন্তব্যে ‘টাইগার’ নায়িকার ‘নার্ভাসনেস’ কি কাটল? তা অবশ্য জানা যায়নি।\nবিনোদনডান্স ফ্লোরে শ্রীদেবী, নার্ভাস ক্যাটরিনা\nহানিপ্রীতকে ছাড়া রাত কাটে না : গুরুমিত রাম রহিম !\nবলিউডে এ বার ট্রোলিংয়ের শিকার দিশা পটানি


ফেসবুকে পদ্মার উল্লাস\nYou are at:Home»টেক»ফেসবুকে পদ্মার উল্লাস\nBy তারিন ফাহিমা ডিসেম্বর ১০, ২০২০ No Comments\nপদ্মা সেতুর ৪১তম স্প্যানটি বসানোর মাধ্যমে দৃশ্যমান হলো পুরো সেতুটি। ছবি : বিবিএসবাংলা\nবিজয়ের এই মাসে সারা দেশ যেন আরেক বিজয়োল্লাসে ভাসছে। কেননা দেশ এখন নতুন আরেক ইতিহাসের সাক্ষী হয়েছে। প্রমত্ত পদ্মার বুক চিরে নির্মিত হয়েছে স্বপ্নের পদ্মা সেতু। যার ফলে মানুষ আনন্দে দিশেহারা হয়ে পড়েছে। তার প্রভাব সামাজিক যোগাযোগমাধ্যমগুলোতে দেখা দিচ্ছে।\nদেশে এখন করোনার দ্বিতীয় ঢেউ চলছে। ফলে অনেকেই পদ্মা সেতুকে নিজের চোখে দেখতে পারছে না। তাই বলে তারা উল্লাস প্রকাশে কোথাও কোনো কমতি রাখছেন না।\nফেসবুকের নিউজফিডই তার প্রমাণ। নিউজফিড স্ক্রল করলে দেখা যাচ্ছে, যে যেখান থেকে যেভাবে পারছেন, নিজের মনোভাব ব্যক্ত করছেন। উচ্ছ্বাস প্রকাশ করছেন, নিজের অভিমত ব্যক্ত করছেন।\nদেশের সর্বস্তরের মানুষ ফেসবুকে নানা ধরনের স্ট্যাটাস দিয়ে এই আনন্দ প্রকাশ করছে। যাদের মধ্যে রাজনৈতিক,বুদ্ধিজীবী, সাংবাদিক, শিক্ষক, ছাত্র, গৃহিনী- কেউই যেন বাকি নয়।\nতথ্য ও যোগাযোগ প্রযুক্তি প্রতিমন্ত্রী জুনায়েদ আহমেদ পলক তার ফেসবুকে স্ট্যাটাসে লিখেন, ‘দৃশ্যমান হলো স্বপ্নের পদ্মা সেতু! কোটি মানুষের স্বপ্ন পূরণ করলেন মাননীয় প্রধানমন্ত্রী।’\nএসময় তিনি স্প্যান বসানোর কয়েকটি ছবি শেয়ার করেন।\nজাহাঙ্গীরনগর বিস্ববিদ্যালয়ের সাংবাদিকতা ও গণমাধ্যম অধ্যয়ন বিভাগের চেয়ারম্যান শেখ আদনান ফাহাদ তার ফেসবুক স্ট্যাটাসে লিখেন, ‘পদ্মা সেতু শুধু সেতু নয়; পুঁজিবাদী মার্কিন সাম্রাজ্যবাদের বিরুদ্ধে বাংলাদেশের বড় বিজয়। ৭১ সালেও পশ্চিমা এই গোষ্ঠী পাকিস্তানের সাথে ছিল। পারে নাই। পদ্মা সেতু শুধু সেতু নয়; বিজয়ের নাম। বাংলাদেশের আত্ম-নির্ভরশীলতার প্রতীক।’\nপ্রথম আলোর সাবেক রিপোর্টার এবং ফ্রিল্যান্সার সাংবাদিক শরিফুল হাসান তার ফেসবুক ওয়ালে একটি ছবি শেয়ার করে লিখেন, ‘একটা ছবি বলে দেয় বহু কথা। দেশি-বিদেশি বহু মোড়ল বহু কথা বলেছেন। কিন্ত বাংলাদেশ করে দেখিয়েছে। জাতীয় পতাকা হাতে বাঘের মতো চিৎকারে যেন সব জবাব উঠে এসেছে। আমার সাবেক সহকর্মী সাংবাদিক সত্যজিৎ ঘোষের তোলা এই ছবিটিই আজকের বাংলাদেশ। ডিসেম্বরের এই দিনে তাই চিৎকার করে বলাই যায় জয় বাংলা।’\nজনপ্রিয় অভিনেত্রী তারিন তার ফেসবুক ওয়ালে প্রধানমন্ত্রীকে শুভেচ্ছা জানিয়ে লিখেন ,\n‘স্বপ্ন পূরণের দিন আজ অভিনন্দন, মাননীয় প্রধানমন্ত্রী শেখ হাসিনা। যা অন্যের কাছে অসম্ভব , তা আপনার পক্ষেই সম্ভব। বিজয়ের মাসে পদ্মাসেতু নির্মাণ সম্পন্ন…।।’\nইফতেখার আলম মিলন নামে এক তরুণ তার ফেসবুক ওয়ালে লিখেন-\nYou are cordially invited to visit our Padma Bridge.\nএভাবেই সর্বস্তরের জনতা এই আনন্দের জোয়ারের সাথে নিজেদের সংহতি প্রকাশ করে।\nপদ্মা সেতু ফেসবুক


৩০০ শব্দে উত্তর কোরিয়া সংকট; শি, পুতিনের সঙ্গে কিমের বৈঠক - BdNewsBook ৩০০ শব্দে উত্তর কোরিয়া সংকট; শি, পুতিনের সঙ্গে কিমের বৈঠক - BdNewsBook\nঢাকা, বাংলাদেশ শনিবার, ০৮ মে ২০২১, ০২:০৬ অপরাহ্ন\n৩০০ শব্দে উত্তর কোরিয়া সংকট; শি, পুতিনের সঙ্গে কিমের বৈঠক\n২০১৯ সালের প্রথম দিকে কিম-ট্রাম্পের দ্বিতীয় শীর্ষ সম্মেলন মুখ থুবড়ে পড়লে পারমাণবিক ক্ষেপণাস্ত্র নিয়ে উত্তর কোরিয়া ও মার্কিন যুক্তরাষ্ট্রের মধ্যকার আলোচনা থেমে যায়। ঠিক কী কারণে কখনো কখনো পারমাণবিক যুদ্ধের হুমকিতে পড়ে বিশ্ব তার একটি পর্যালোচনা উপস্থাপন করা হচ্ছে। কেনই বা উত্তর কোরিয়া পারমাণবিক অস্ত্রের বিকাশ ঘটাচ্ছে?\nদ্বিতীয় বিশ্বযুদ্ধের পর কোরিয়ান উপদ্বীপটি উত্তর-দক্ষিণ দুভাগে বিভক্ত হয়ে যায় এবং উত্তর অংশ একটি কর্তৃত্ববাদী সরকার গঠন করে। বিশ্ব থেকে বিচ্ছিন্ন হয়ে দেশটি পারমাণবিক অস্ত্রকেই বৈশ্বিক বৈরিতার একমাত্র প্রতিবন্ধক হিসেবে বিশ্বাস করে, তাদের একঘরে করে রাখার প্রবণতা ধ্বংসে এটিই একমাত্র হাতিয়ার।\nকোরিয়া পারমাণবিক হামলা পরিচালনা করতে পারে কি না সে বিষয়ে আপামর সবাই একটা সন্দেহে রয়েছে। উত্তর কোরিয়া সম্ভবত ছয়টি পারমাণবিক পরীক্ষা চালিয়েছে। তাদের একটি পারমাণবিক বোমা রয়েছে যা দীর্ঘ-পরিসীমা ক্ষেপণাস্ত্রের জন্য যথেষ্ট ছোট বলে দাবি করলেও তা অযাচিতই রয়ে গিয়েছে। কোরিয়ার একটি ব্যালিস্টিক ক্ষেপণাস্ত্র রয়েছে যা মার্কিন যুক্তরাষ্ট্রে আঘাত হানতে সক্ষম বলে বিশেষজ্ঞদের ধারণা।\nকীভাবে আলোচনা শুরু হলো?\nএকাধিক পারস্পরিক হুমকির কয়েক মাস পর, ২০১৮ সালের জানুয়ারিতে কিম ‘সংলাপের জন্য প্রস্তুত’ বলে ঘোষণা করেন। উত্তর কোরিয়াকে আলোচনার পূর্বে পারমাণবিক বোমামুক্ত হতে হবে এমন শর্ত থেকে সরে এসে মার্কিন প্রেসিডেন্ট ট্রাম্প এই সংলাপে রাজি হন।\n২০১৮ সালের ১২ জুন প্রথম কোনো প্রেসিডেন্ট হিসেবে উত্তর কোরিয়ান নেতা কিমের সঙ্গে সাক্ষাৎ করেন। প্রতিজ্ঞার আসল অর্থের কোনো ধরনের বিস্তারিত ছাড়াই ‘কোরিয়ান উপদ্বীপকে সম্পূর্ণভাবে পারমাণবিক বোমামুক্ত’ করার জন্য একটি চুক্তি স্বাক্ষর করেন দুই নেতা।\nতারপর থেকেই দুদেশের মধ্যে সামান্যই অগ্রগতি হয়েছে। মার্কিন যুক্তরাষ্ট্র উত্তর কোরিয়াকে একতরফাভাবে পরমাণু অস্ত্র বাতিল করার দাবি করে যখন পিয়ংইয়ং কোরিয়ার ওপর কঠোর নিষেধাজ্ঞার শাসনকে সহজতর করার জন্য ধাপে ধাপে পদক্ষেপ গ্রহণ করতে চেয়েছিল।\n২০১৯ সালের ২৮ ফেব্রুয়ারি এই দুই নেতা ভিয়েতনামের হ্যানয়তে দ্বিতীয়বারের মতো শীর্ষ সম্মেলনের জন্য মিলিত হন, তবে উত্তর কোরিয়ার ওপর নিষেধাজ্ঞা প্রত্যাহারের দাবিতে আলোচনা বন্ধ হয়ে যায়। উভয় পক্ষই ভবিষ্যতে আলোচনায় উন্মুক্ত থাকার কথা জানালেও এখন পর্যন্ত নতুন কোনো সম্মেলন নির্ধারিত করেনি।\nহ্যানয় বৈঠক মুখ থুবড়ে পড়ার পর ইতোমধ্যেই কিম জং-উন রাশিয়ার প্রেসিডেন্ট ভ্লাদিমির পুতিনের সঙ্গে বৈঠক করেছেন এবং মার্কিন যুক্তরাষ্ট্রের ওপর চাপ বাড়ানোর প্রচেষ্টায় নতুন করে অস্ত্র পরীক্ষা চালায়। এ দিকে, বৃহস্পতিবার (২০ জুন) আরেক মার্কিন প্রতিদ্বন্দ্বী চীনের প্রেসিডেন্ট কিমের সঙ্গে সাক্ষাৎ করতে দুই দিনের সফরে উত্তর কোরিয়া পৌঁছান। মার্কিন বিরোধী পরাশক্তিদের সঙ্গে কিমের এমন সখ্যতা ট্রাম্পকে কতটা চাপে রাখতে পারে তাই এখন দেখার বিষয়। ‘বিবিসি নিউজ’


একদিকে করোনা সংক্রমণ বাড়ছেই, অন্যদিকে যে যার কর্মস্থলে ছুটছে! জীবন ও জীবিকার তাগিদে এই লকডাউন শেষে তাই কর্মজীবীদের নিজ নিজ কর্মস্থলে যেতে হচ্ছে।\nএই করোনাকালে বাইরে বের হলেই যেন দুশ্চিন্তার শেষ নেই! মনে সবারই ভয় এই বুঝি ভাইরাস শরীরে প্রবেশ করছে, এমন ভয়ে সবাই এখন তটস্থ। শুধু ব্যক্তিগত সুরক্ষা ছাড়া এই ভাইরাস দমনের আর কোনো উপায় নেই। এজন্যই নিজেকে সতর্ক থেকে বাইরে চলাফেরা করতে হবে। এই সময় যারা অফিস শুরু করছেন তাদের কয়েকটি বিষয় মেনে চলা জরুরি-\n> এই সময় বাইরে বের হলেও যতটা সম্ভব জনসমাগম এড়িয়ে চলুন। শুধু বিয়ের অনুষ্ঠান নয় বরং রেস্টুরেন্ট কিংবা হোটেলও এড়িয়ে চলুন। যদি কোনো খাবার কিনতেই হয় তবে পার্সেল নিয়ে নিন।\n> চারজনের বেশি মানুষ জমায়েত হয়েছে এমন জায়গা এড়িয়ে চলুন। সামনাসামনি মিটিং না করে বরং ভিডিও কলে তা সেরে নিন।\n> এতো দিন ঘরে থেকে হয়ত শুধু হাত ধোয়ার অভ্যfস গড়েছেন, সেভাবে স্বাস্থ্যবিধি মানার প্রয়োজন পড়েনি! তবে এখন যেহেতু ঘরের বাইরে যাচ্ছেন তাই দ্বিগুণ হারে স্বাস্থ্যবিধি মেনে চলুন।\n> কর্মস্থলের লিফটের বা বোতাম, ডেস্ক, কম্পিউটার, মাউস-যাই স্পর্শ করুন না কেন বারবার হাত পরিষ্কার করবেন। পাশাপাশি নিজের ব্যবহার্য জিনিসপত্রও জীবাণুনাশক দিয়ে পরিষ্কার করবেন।\n> অন্তত ২০-৩০ মিনিট পরপর চোখকে কম্পিউটার থেকে সরিয়ে রাখুন। এতে চোখ আরাম পাবে।\n> অফিসে চা খাওয়ার জন্য নিজের মগ ব্যবহার করুন। একইভাবে খাবার প্লেট বা টিফিন ক্যারিয়ার ব্যবহারের পর তা সাবান পানি দিয়ে ধুয়ে রাখুন।\n> কাজের সময় দূরত্ব রাখুন। সহকর্মীর সিট থেকে নিজের সিটের ব্যবধান রাখুন কমপক্ষে ছয় ফুট।\n> অফিসে উঠা নামার জন্য লিফটের পরিবর্তে সিঁড়ি ব্যবহার করুন। সেক্ষেত্রে রেলিং হাত দিয়ে ধরবেন না।\n> প্রতিদিন অফিসে যাওয়ার পূর্বে নিজের সুরক্ষা সামগ্রী যেমন- মাস্ক, হ্যান্ড স্যানিটাইজার, সাবান, গ্লাভস, টিস্যু পেপার সঙ্গে রাখুন। রাস্তায় তো বটেই, অফিসেও মাস্ক খুলবেন না।\n> কোনো কিছু ধরতে হলে গ্লাভস ব্যবহার করুন এবং তার উপর দিয়েও হাত সাবান পানি দিয়ে ধুয়ে ফেলুন। একটি গ্লাভস বারবার ব্যবহার করবেন না।\n> অফিসের প্রয়োজনীয় নথিপত্র স্ক্যান করে রেখে দিন। সাধারণ স্বাক্ষরের পরিবর্তে ডিজিটাল স্বাক্ষর ব্যবহার করুন।\n> এই সময় যদি গণপরিবহনে অফিসে যাতায়াত করেন তাহলে অবশ্যই ফেস মাস্ক ও গ্লাভস ব্যবহার করবেন। অফিসে বা বাড়িতে পৌঁছে দ্রুত নিজের হাত, ওয়ালেট, মোবাইল ফোন পরিষ্কার করে নিন।


জগন্নাথ বিশ্ববিদ্যালয় খ ইউনিট এর প্রশ্নপত্র এবং সমাধান: 2012 সালে জগন্নাথ বিশ্ববিদ্যালয় খ ইউনিট ভর্তি পরীক্ষায় আসা সকল প্রশ্নপত্র এবং এর ব্যাখ্যা সহ সমাধান। এছাড়া এখন ঘরে বসে অনলাইনেই পূর্ণাঙ্গ ভর্তি প্রস্তুতির এবং মডেল টেস্ট দেওয়ার সুব্যবস্থা।\n1. কোন গল্প রচনা করে শরৎচন্দ্র 'কুস্তলীন' পুরস্কার পান?\n2. ঢাকা বিশ্ববিদ্যালয়ে কিছুকাল অধ্যাপনা করেছেন যে কবি?\n3. সমাসবদ্ধ পদ কোনটি?\n4. তুলতুলা> লুতলুতা কোন ধরনের ধ্বনির পরিবতন?\n5. শুধু বিশেষ্য ও সর্বনাম জাতীয় শব্দের কী হয়?\n6. বাতাস কোনো রকম বাধা ছাড়া একইসঙ্গে মুখ ও নাক দিয়ে বেরিয়ে গিয়ে উচ্চারিত বাগধ্বনিগুলিকে কী বলে?\n7. উচ্চারণের একক (Unit)- কে কী বলা হয়?\n8. কড়ি শব্দের বিপরীতার্থক শব্দ কোনটি?\n9. 'মই' কথাটির 'ই' - কে কী বলা হয়?\n10. সকল বালিকারা বাগানে গেল।এটি কেন সার্থক বাক্য হয়নি?\nরীতিসিদ্ধ অর্থের অভাবে\n11. ' Industrious ' এর বঙ্গানুবাদ -\n12. ' চত্বারিংশ ' শব্দটি কোন সংখ্যা ঙ্গাপক?\n13. ' পুস্তিকা' কী অূথে ব্যবহৃত হয়?\n14. 'যত চাও তত লও' বাক্যটি কী জাতীয় বাক্যের উদাহরণ?\n15. বাহিরের জগৎ সম্পর্কে ঙ্গান নেই এমন ব্যক্তিকে বলা হয়-\n16. নিচের কোন শব্দ ভুল?\n17. নিচের কোন নাম শুদ্ধ বানানে লেখা হয়েছে?\n18. 'আকাল' কার সম্পাদিত গ্রন্হ?\n19. ' কেলিনু শৈবালে 'ভুল 'কমল- কানন'- এখানে 'শৈবাল' কিসের প্রতীক?\n20. ইহাই- হউক' তরুণের সাধনা। এই বাক্যটি কোন রচনার শেষবাক্য?\n21. কবির মতিগতির সম্পূর্ন বিপরীত অবস্থানে কাদের মতিগতি?\n22. ষাট বছর পূর্ণ হওয়ার উৎসবকে এক কথায় বলে-\n23. ______নামক অমৃতে যে আমদের অরুচি জন্মেছে তার জন্য দায়ী এ যুগের স্কুল ও তার মাস্টার।শূন্যস্থানে বসবে-\n24. 'গান গেয়ে তরী বেয়ে কে আসে পারে'- পরের পঙ্কক্তি-\nযেন দেখে মনে হয় চিনি উহারে\nমনে হয় দেকে যেন চিনি উহারে\nদেখে মনে হয় যেন চিনি উহারে


PSC examination successful candidates Demonstration infront of PSC building dgtl - Anandabazar\nPSC examination successful candidates Demonstration infront of PSC building dgtl\n২৫ জুন, ২০১৯, ১৭:০৬:০০\nশেষ আপডেট: ২৫ জুন, ২০১৯, ১৭:৪২:৩৩\n‘কাটমানি’ ফেরতের দাবিতে বিক্ষোভের জেরে রাজ্যের শাসকদলের নেতা-কর্মীদের নাজেহাল অবস্থা। এ বার চাকরি দেওয়ার ক্ষেত্রেও ‘কাটমানি’ নেওয়া হচ্ছে বলে অভিযোগ উঠল। ‘কাটমানি’ ইস্যুতে পাবলিক সার্ভিস কমিশন (পিএসসি)-এর পরীক্ষায় উত্তীর্ণ ইঞ্জিনিয়ারদের একাংশ এ বার পথে নামলেন। ওই চাকরিপ্রার্থীদের অভিযোগ, পিএসসি-র মাধ্যমে যাঁদের চাকরি দেওয়া হচ্ছে তাঁদের কাছ থেকেও ‘কাটমানি’ নেওয়া হচ্ছে। আর যাঁরা ‘কাটমানি’ দিতে পারছেন না, তাঁদের চাকরি জুটছে না।\nশুক্রবার সকালে এই ‘কাটমানি’ ইস্যুতে দক্ষিণ কলকাতার রাসবিহারীর কাছে মুদিয়ালিতে পিএসসি ভবন ঘেরাও করেন ওই চাকরিপ্রার্থীরা। হাতে প্ল্যাকার্ড, ফেস্টুন নিয়ে যুবক-যুবতীরা এ দিন পিএসসি-র বিরুদ্ধে স্লোগান দিতে থাকেন। এমনকি তাঁরা ধর্নাতেও বসেন।\nআন্দোলনকারীদের দাবি, ২০১৮ সালে হওয়া পিএসসি-র একটি পরীক্ষায় ২ হাজার ৫৩ জন ইঞ্জিনিয়ার পাশ করেন। তাঁদের প্রত্যেককেই ইন্টারভিউয়ের জন্যে ডাকা হয়েছিল। কিন্তু শেষমেশ তার মধ্যে মাত্র ১২০ জন চাকরি পান। যদি পদ খালি না থাকে, তা হলে কেন ২ হাজার ৫৩ জনকে ইন্টারভিউয়ের জন্যে ডাকা হল? এই প্রশ্ন তুলে নিয়োগে দুর্নীতি হয়েছে বলে দাবি ওই ইঞ্জনিয়ারদের একাংশের।\nআরও পড়ুন- মুখ্যমন্ত্রীর কাটমানি নির্দেশ থেকে গ্রিভান্স সেল, পিছনে কি প্রশান্ত কিশোরের কৌশল?\nআরও পড়ুন- ‘মানিব্যাক’! বীরভূমে সওয়া দু’লাখেরও বেশি ‘কাটমানি’ ফেরত দিলেন তৃণমূল নেতা\nপিএসসি-র পরীক্ষায় উত্তীর্ণ ওই ইঞ্জিনিয়ারদের বক্তব্য, রাজ্য সরকারের বিভিন্ন পদ নিশ্চয় খালি ছিল বলেই এত জনকে ডাকা হয়েছিল। কোন হিসাবের ভিত্তিতে মাত্র ১২০ জনকে নেওয়া হল? কেন বাকিদের প্যানেলে রাখা হচ্ছে না? এই প্রশ্ন তুলে বিষয়টি স্পষ্ট করে পিএসসির তরফে জানানোর দাবি জানান তাঁরা। যদি তা না হয়, তবে বড় আন্দোলনে যাওয়ার হুমকি দেন চাকরিপ্রার্থীরা। এ বিষয়ে পিএসসি-র তরফে কোনও মন্তব্য করা হয়নি।\nখালে শিশুর দেহ, অবরোধ


প্রথম দিন বিভ্রান্তির জেরে বাতিল হল অসংখ্য উড়ান - KhaborOnline\nনয়াদিল্লি: করোনাভাইরাস লকডাউনের (Coronavirus lockdown) জেরে প্রায় দু’ মাসের বিরতির পর সোমবার থেকে ফের চালু হল ঘরোয়া উড়ান পরিষেবা (Domestic flights service)। তবে দেশের বিভিন্ন বিমানবন্দরে বিভ্রান্তি এবং বিশৃঙ্খলার জেরে প্রথম দিন অসংখ্য উড়ান বাতিলের খবর পাওয়া গিয়েছে।\nএ দিন সকাল থেকেই দেশের বিভিন্ন বড়ো বিমানবন্দরে উড়ান পরিষেবা ফের চালু হয়। তবে দিল্লি, মুম্বই এবং অন্য বেশ কয়েকটি বিমানবন্দরে যাত্রীদের নাজেহাল হতে হয়। জানা গিয়েছে, শুধুমাত্র দিল্লিতেই বাতিল হয়েছে ৮২টি উড়ান। দিল্লির ইন্দিরা গান্ধী আন্তর্জাতিক বিমানবন্দরের তিন নম্বর টার্মিনালের যাত্রীরা অভিযোগ করেন, শেষ মুহূর্ত পর্যন্ত তাঁদের বিমান বাতিলের কথা জানানো হয়নি। ফলে লকডাউনের মধ্যে ঘাম ঝরিয়ে বিমানবন্দরে পৌঁছোনোর পর অপেক্ষাই সার!\nদিল্লি বিমানবন্দর কর্তৃপক্ষ জানিয়েছেন, একাধিক রাজ্যে শেষ মুহূর্তে বিমান চলাচলে অপ্রস্তুতির কথা জানানোয় উড়ান বাতিল করতে বাধ্য হন তাঁরা। তবে এ দিন দিল্লি থেকে বিভিন্ন গন্তব্যে ১২৫টি বিমান যাত্রা করে, অন্য দিকে ১১৮টি সেখানে যাত্রী নিয়ে পৌঁছায়।\nএকাংশ যাত্রী একই রকমের দুর্ভোগের শিকার হন মুম্বইয়ের ছত্রপতি শিবাজী আন্তর্জাতিক বিমানবন্দরেও। একাধিক যাত্রীকে বিমানবন্দরের বাইরে বসে থাকতে দেখা যায়। তাঁরা অভিযোগ করেন, টিকিট বুকিং করলেও শেষ মুহূর্তে তাঁদের উড়ান বাতিল হয়েছে।\nপ্রসঙ্গত, এ দিন ভোর ৪.৪৫টায় দিল্লি থেকে প্রথম বিমানটি পুনের উদ্দেশে যাত্রা করে, অন্য দিকে পটনাগামী একটি বিমান সকাল ৬.৪৫টায় মুম্বই থেকে যাত্রা শুরু করে।\nবিমানবন্দরে প্রবেশ পথে লম্বা লাইন!\nতবে প্রতিটি বিমানবন্দরের প্রবেশ পথেই এ দিন লম্বা লাইন চোখে পড়ে। অসামরিক বিমান পরিবহণমন্ত্রকের নির্দেশিকা মেনে প্রত্যেক যাত্রীর থার্মাল স্ক্রিনিংয়ের জন্যই বিমানবন্দরের সামনে যাত্রীদের ভিড় দেখা যায়। একই সঙ্গে যাত্রীরা নিজেদের মোবাইলে আরোগ্য সেতু অ্যাপ ডাউনলোড করেছেন কি না, সেটাও খতিয়ে দেখা হয়।\nপশ্চিমবঙ্গে এখনই নয়\nএ দিন পশ্চিমবঙ্গ, অন্ধ্রপ্রদেশ এবং ত্রিপুরা বাদে সমস্ত রাজ্যেই ঘরোয়া উড়ান পরিষেবা চালু হয়। বাংলায় ঘূর্ণিঝড় উম্পুনের তাণ্ডবের জেরে ২৫ মে থেকে বিমান চলাচল শুরুতে আপত্তি জানানো হয়। রাজ্যের অনুরোধ খতিয়ে দেখে আগামী ২৮ মে থেকে কলকাতা এবং বাগডোগরা বিমানবন্দরে ফের পরিষেবা চালুর সিদ্ধান্ত ঘোষণা করে কেন্দ্র।\nRelated Topics:coronavirusflightsflights cancelledLockdown


Mohun Bagan match preview-Ebela.in\nমনঃসং‌যোগ বাড়াতে শহর থেকে দূরে থেকেই সালগাওকর-বধের নকশা সাজাচ্ছেন সঞ্জয়\nশুভজিৎ মজুমদার, ভাস্কো | ২ মে, ২০১৬, ০২:১৩:১৬\nতবে ভারতীয় ফুটবলে গোয়া বনাম বাংলার দুই ঐতিহ্যশালী ক্লাবের দ্বৈরথকে কেন্দ্র করে উন্মাদনা একেবারেই নেই। এই পরিস্থিতিতে ভাস্কোর তিলক ময়দানে আজ, সোমবার ফেডারেশন কাপের প্রথম ম্যাচে মুখোমুখি হচ্ছে মোহনবাগান-সালগাওকর।\nহোটেলে লেস্টার সিটি’র ম্যাচ দেখছেন সঞ্জয়।-নিজস্ব চিত্র\nএকটা দল ধ্বংসস্তুপের মধ্যে থেকে উঠে দাঁড়াতে মরিয়া। আর একটা দলের আতঙ্ক ট্রফিহীনভাবে মরসুম শেষ করার।\nপ্রথম দল, সালগাওকর কোনও মতে আইলিগে অবনমন বাঁচিয়েছে। কিন্তু কোচের পদ থেকে সন্তোষ কাশ্যপ পদত্যাগ করায় কার্যত অভিভাবকহীন হয়েই ফেডারেশন কাপ অভিযান শুরু করছে। দ্বিতীয় দল, মোহনবাগান আই লিগ হাতছাড়া হওয়ার যন্ত্রণা থেকেই সালগাওকর-বধের অনুপ্রেরণা খুঁজছে।\nতবে ভারতীয় ফুটবলে গোয়া বনাম বাংলার দুই ঐতিহ্যশালী ক্লাবের দ্বৈরথকে কেন্দ্র করে উন্মাদনা একেবারেই নেই। এই পরিস্থিতিতে ভাস্কোর তিলক ময়দানে আজ, সোমবার ফেডারেশন কাপের প্রথম ম্যাচে মুখোমুখি হচ্ছে মোহনবাগান-সালগাওকর। অথচ গোটা শহরে কোথাও নতুন ফর্ম্যাটের ফেডারেশন কাপের কোনও ব্যানার নেই। বরং, এখনও উজ্জ্বল এফসি গোয়ার জার্সি গায়ে জিকোর ছবি দেওয়া বেশ কিছু ব্যানার!\nভাস্কো থেকে প্রায় কুড়ি কিলোমিটার দূরে একটি হোটেলে থাকছেন মোহনবাগানের ফুটবলাররা। আশেপাশে নারকেল গাছের সারি। আর দূরে আরব সাগর। এরকম পাণ্ডববর্জিত জায়গায় থাকতে সমস্যা হচ্ছে না? রবিবার মে দিবসের বিকেলে টিম হোটেলের লবিতে দাঁড়িয়ে জেজে লালপেখলুয়া বললেন, “আমরা তো এখানে বেড়াতে আসিনি। আই লিগ হাতছাড়া করেছি। ফেডারেশন কাপ এবার জিততেই হবে।” লাজং এফসি-র কাছে ইস্টবেঙ্গল হারায় নিশ্চয়ই খুশি? “আমরা এখন শুধু সালগাওকরকে নিয়েই ভাবছি। কারণ, ওরা মরিয়া হয়ে রয়েছে ঘরের মাটিতে ঘুরে দাঁড়ানোর লক্ষ্যে। তাই ভুলে গিয়েছি যে, আই লিগে আমরা ওদের গোয়াতেই চার গোলে হারিয়েছিলাম,” বলেই চেলসি-ভক্ত জেজে দৌড়লেন নিজের রুমে ম্যাঞ্চেস্টার ইউনাইটেড বনাম লেস্টার সিটি ম্যাচ দেখতে। হাসতে হাসতে বলে গেলেন, “চেলসি নেই, এখন আমি লেস্টারের ভক্ত।”\nশুধু জেজে নন, পুরো দলকে মরিয়া দেখাচ্ছে। কোচ সঞ্জয় সেন উড়ানবিভ্রাটের জন্য শনিবার দলের সঙ্গে যোগ দিতে পারেননি। ছেলে সোহানকে নিয়ে রবিবার সকাল ছ’টায় টিম হোটেলে ঢোকার এক ঘণ্টার মধ্যেই দলকে নিয়ে তিলক ময়দানে প্র্যাক্টিস করাতে চলে গেলেন। এমনকী, খারাপ মাঠে প্র্যাক্টিস হওয়ার পরেও কোচের অভিযোগ নেই! তিনি যেন জেতা ছাড়া কিছু ভাবছেন না। বললেন, ‘‘যে কোনওভাবে জিততে হবে।’’\nহাঁটুর চোটের জন্য সনি নর্ডি ছিটকে গিয়েছেন। তার ওপর কর্নেলেরও চোট ছিল সঞ্জয়ের। রবিবার প্র্যাক্টিসে কর্নেলকে দেখে অবশ্য তিনি চিন্তামুক্ত। পুরোদমেই প্র্যাক্টিস করেছেন কর্নেল। অন্দরমহলের খবর, সালগাওকরের বিরুদ্ধে সম্ভবত শুরু থেকেই খেলছেন কর্নেল। কিন্তু সবুজ-মেরুন কোচ সতর্ক। গোয়াতে সূর্য অস্ত যায় একটু দেরিতেই। রবিবার সন্ধে সাড়ে সাতটা নাগাদ টিম হোটেলের বাইরে দাঁড়িয়ে সূর্যাস্ত দেখতে দেখতে সঞ্জয় বললেন, “ম্যাচের আগে টিম মিটিংয়ে কর্নেলের কাছে জানতে চাইব, ও খেলার মতো ফিট কি না। তার পরেই সিদ্ধান্ত নেব।” সালগাওকরের অন্তর্বর্তীকালীন কোচ মারিও সোরেস বলছিলেন, “বেঙ্গালুরু এফসি-কে শেষ ম্যাচে পাঁচ গোলে উড়িয়ে দিয়েছে মোহনবাগান। দারুণ ফর্মে রয়েছে। তবু, আমরা চেষ্টা করব লড়াই করার।” কিন্তু সঞ্জয়ের বিশ্লেষণ, “কোচহীন সালগাওকর কিন্তু মরিয়া হয়েই মাঠে নামবে। তাই আত্মতুষ্ট হওয়ার প্রশ্নই নেই।”\nসালগাওকর বনাম মোহনবাগান (বিকেল ৪.৩০, ভাস্কো)।


‘ভিয়েতনামে হ্যানয় মিশন দখলের চেষ্টা ২৭ বাংলাদেশির’ - জাতীয় - Premier News Syndicate Limited (PNS)\n৬ জুলাই, ১১:২১ রাত\nপিএনএস ডেস্ক : পররাষ্ট্রমন্ত্রী ড. এ কে আবদুল মোমেন জানিয়েছেন, প্রতারিত হয়ে ভিয়েতনামে গিয়ে ২৭ বাংলাদেশি হ্যানয় মিশন দখলের চেষ্টা চালিয়েছে এবং বিদেশের মাটিতে বসে দেশের বিরুদ্ধে অপপ্রচার চালাচ্ছে। ওই ২৭ জন এখনও ভিয়েতনামে অবস্থান করছে। প্রবাসী অধিকার পরিষদ নামের একটি অনলাইন প্ল্যাটফর্মের মাধ্যমে তাদের উসকানি দিচ্ছে ঢাকা বিশ্ববিদ্যালয়ের কেন্দ্রীয় ছাত্র সংসদের সদ্য সাবেক ভিপি নুরুল হক নুর।\nসোমবার (৬ জুলাই) পররাষ্ট্র মন্ত্রণালয়ে সাংবাদিকদের বলেন, ‘ঘটনাটি খুবই দুঃখজনক। ভিয়েতনাম এমন একটি দেশ, যেখানে বিদেশিদের জন্য তেমন কাজের কোনো সুযোগ নাই। অথচ পাচারকারীরা ওইখানে অনেক বাংলাদেশিদের নিয়ে গেছে, সঠিক সংখ্যাটা আমাদের জানা নেই।’\nড. এ কে আবদুল মোমেন বলেন, ‘গত ২ জুলাই আমাদের রাষ্ট্রদূত ও মিশনের কর্মকর্তারা ভিয়েতনাম থেকে দেশে আসার জন্য বাংলাদেশিদের সহায়তা করছিলেন। এমন সময় ২৭ জন বাংলাদেশি ভিয়েতনামে আমাদের মিশনে ঢুকে পড়ে এবং দখল করে নেয়। তারা তখন দাবি করে যে, তাদেরও বাংলাদেশে পাঠাতে হবে। ওই সময় তাদের বলা হয় যে, একটি ফ্লাইট যাচ্ছে, ওই ফ্লাইটে তারা যেতে পারে। কিন্তু তারা সেই ফ্লাইটে আসতে চায় না। আবার তারা কোনো টাকা-পয়সাও খরচ করবে না। এ নিয়ে অনেক দেন-দরবার চলে। শেষে তাদের ভিয়েতনামের একটি হোটেলে থাকার ব্যবস্থা করে দেওয়া হয়। তারা এখনও ওই হোটেলেই আছে।’\nতিনি বলেন, ‘তারা একটি অপপ্রচার চালাচ্ছে যে, সরকার তাদের কোনো সাহায্য করছে না। প্রথমত, তারা সবাই অবৈধভাবে ভিয়েতনাম গিয়েছে। দ্বিতীয়ত, তাদের কারও কাছেই পাসপোর্ট নেই। তারা পাসপোর্টের বিষয়ে কোনো কথা বলতেও রাজি না। তারা জানিয়েছে যে, পাসপোর্ট তাদের এজেন্টরা নিয়ে গেছে। আবার তারা কোনো আইডিও (পরিচয় পত্র) দেখাতে চায় না। তারা দূতাবাসকে কোনো ধরণের সহযোগিতাই করছে না। ওই ২৭ জনের দাবি হলো যে, তাদের বাংলাদেশে নিয়ে যেতে হবে এবং সরকার বিশেষ ফ্লাইটে করে নিয়ে যাবে। এ বিষয়ে তারা আবার ভিডিওতে আন্দোলন করছে। তারা বলছে যে, পৃথিবীর বিভিন্ন জায়গার মিশনগুলোকে তারা আক্রমণ করবে। এদের নেতৃত্ব দিচ্ছে প্রবাসী অধিকার পরিষদ একটি নতুন সংগঠন। এর প্রধান হোতা ঢাকা বিশ্ববিদ্যালয়ের ভিপি নুর সাহেব বা কেউ।’\nতিনি আরো বলেন, ‘যারা অবৈধভাবে বিদেশে যান তাদেরকেও শাস্তির আওতায় আনা উচিত। এটি আলোচনা করে করতে হবে। কারণ বিদেশে গিয়ে তারা আমাদের বদনাম করছে। প্রবাসী কল্যাণ মন্ত্রণালয় তাদের বিদেশে যেতে সাহায্য করে। আর বিদেশে গেলে সমস্যায় পড়লে পররাষ্ট্র মিশনে তারা হামলা চালায় এটা ঠিক নয়।’\nতবে নুরুল হক নুর এই অভিযোগ অস্বীকার করে বলেছেন, তিনি প্রবাসীদের উসকানি দেননি, প্রতিবাদ করেছেন। নুরুল হক নূর বলেন, “আমি খুব অবাক হচ্ছি যে পররাষ্ট্রমন্ত্রীর মতো একজন উচ্চশিক্ষিত লোক, আন্তর্জাতিক পরিমণ্ডলে কাজ করা একজন লোক, তিনি বিভিন্ন সময় যে ধরনের অসংলগ্ন কথাবার্তা বলেন, তাতে আসলে এদেশের মানুষ বিভ্রান্ত হয়, প্রবাসীরা অপমানিত হন। এর আগে তিনি বাংলাদেশ ভারত সম্পর্ককে ‘স্বামী – স্ত্রীর’ সম্পর্ক বলেছেন। করোনাভাইরাসের প্রকোপের শুরুতে ‘প্রবাসীরা দেশে আসলে নবাবজাদা হয়’ এ ধরনের মন্তব্য করেছেন। কিছুদিন আগে তিনি কথা বলেছেন –‘ প্রবাসীরা দেশে আসলে চুরি ডাকাতি বেড়ে যায়’। এসব অসংলগ্ন , বিভ্রান্তিকর, আপত্তিজনক কথাবার্তা তার মুখ থেকে প্রায়েই আসে। সেটার নিয়মিত চর্চা হিসেবে বোধহয় একথা বলেছেন।”\nতিনি আরো বলেন, “আমি বাংলাদেশি একজন নাগরিক, বাংলাদেশের একজন ছাত্র নেতা। আমি কোনও জাতীয় নেতা নই, আমি কোনও রাজনৈতিক দলের প্রধান নই। আমি ভিয়েতনামে বাংলাদেশ দূতাবাস দখল করাবো –এটা কতটুকু হাস্যকর কথা! এই কথা বাংলাদেশের একজন পররাষ্ট্রমন্ত্রীর মুখ থেকে আসা বাতুলতা ছাড়া আর কিছু না। আমি ‘প্রবাসী অধিকার পরিষদ’ নামে একটি সংগঠনের সঙ্গে যুক্ত আছি, যেটা প্রায় মাস খানেকের মতো ধরে তৈরি হয়েছে। সেখানে এক মাসের মধ্যে আমাদের এতো শক্তি হয়ে গেল যে আমরা একটা গুরুত্বপূর্ণ জায়গা দখল করবো! এটা খুবই ফালতু কথা।”\nপররাষ্ট্র মন্ত্রণালয় সোমবার (৬ জুলাই) এক বার্তায় জানায়, ২৭ জন বাংলাদেশি মানব পাচারকারীদের দ্বারা প্রতারিত হয়ে এখন ভিয়েতনামে অবস্থান করছে। এর আগে, গত ২ জুলাই ঢাকা-হ্যানয় কর্তৃপক্ষের যৌথ সহযোগিতায় একটি বিশেষ ফ্লাইটে ১১ জন বাংলাদেশি দেশে ফিরেছে। এই ২৭ জন বাংলাদেশিও ওই ফ্লাইটে দেশে ফেরার জন্য তালিকাভুক্ত ছিল। এই ২৭ জন দাবি করে যে, বাংলাদেশ সরকারকে তাদের বিমান ভাড়া দিতে হবে। অথচ অবৈধভাবে বিদেশে যাওয়ার কারণে দেশে ফেরার জন্য সরকারের পক্ষ থেকে বিমান ভাড়া দেওয়ার কোনো নিয়ম নেই।\nবার্তায় আরো বলা হয়, এরপর এই ২৭ জন জোড় করে ভিয়েতনামে বাংলাদেশ মিশনের ভেতরে ঢুকে পড়ে এবং মিশন দখল করার চেষ্টা চালায়। এই সময় তারা ভিয়েতনামের আইনও ভঙ্গ করে। তারা বিদেশ বাংলাদেশের সুনাম নষ্ট করার চেলায়। এমনকি ওই ২৭ জন সামাজিক যোগাযোগ মাধ্যমে বাংলাদেশের প্রতি নেতিবাচক তথ্য প্রচার করে।\nপিএনএস ডেস্ক: ‘জাস্ট গো’ ইউটিউব চ্যানেলে কক্সবাজার এলাকার ইয়াবার আদ্যোপান্ত তুলে ধরার চেষ্টা করেছিলেন সেনাবাহিনীর মেজর (অব.) সিনহা মোহাম্মদ রাশেদ খান। টানা কয়েক দিন ইয়াবা বাণিজ্যের নেপথ্য কাহিনি... বিস্তারিত


ইমাম হোসেন (আ.)'র চল্লিশায় কারবালায় বিশ্বের বৃহত্তম মুসলিম সমাবেশ\nডিসেম্বর ১৪, ২০১৪ - ৪:৪৬ পূর্বাহ্ণ\nNews Code : 658053\nইরাকের পবিত্র নগরী কারবালায় পালিত হচ্ছে বিশ্বনবী হযরত মুহাম্মদ (সা.)-এর প্রাণপ্রিয় দৌহিত্র ইমাম হোসেন (আ.)-এর আরবাইন বা শাহাদাতের চেহলাম বার্ষিকী।\nআহলে বাইত বার্তা সংস্থা (আবনা) : ইরাকের পবিত্র নগরী কারবালায় পালিত হচ্ছে বিশ্বনবী হযরত মুহাম্মদ (সা.)-এর প্রাণপ্রিয় দৌহিত্র ইমাম হোসেন (আ.)-এর আরবাইন বা শাহাদাতের চেহলাম বার্ষিকী। এ উপলক্ষে ইরাক ও ইরানসহ বিশ্বের অন্তত ৬০টি দেশ থেকে কোটি কোটি ধর্মপ্রাণ মুসলমান সমবেত হয়েছেন ইমাম হোসেন (আ.)-এর পবিত্র মাজার প্রাঙ্গনে।\nএ বছর দুই কোটিরও বেশি অনুরাগী ও হোসেন প্রেমিকের অংশগ্রহণে পবিত্র কারবালা শহরে অনুষ্ঠিত হচ্ছে শহীদদের সর্দার হযরত ইমাম হোসেন (আ.)’র শাহাদতের আরবাঈন। যুদ্ধ-বিধ্বস্ত ইরাকে জিয়ারতকারীদের ওপর সন্ত্রাসী হামলার ব্যাপক হুমকি থাকা সত্ত্বেও এই মহতী অনুষ্ঠানে স্মরণকালের ইতিহাসে রেকর্ড সংখ্যক জিয়ারতকারী অংশ নিচ্ছেন।\nউল্লেখ্য, ইসলামের মহামানবদের মধ্যে ও বিশ্বনবী (সা.)’র পবিত্র আহলে বাইতের নিষ্পাপ সদস্যদের মধ্যে একমাত্র হযরত ইমাম হোসেন (আ.)’রই শাহাদতের চল্লিশা পালিত হয়ে আসছে যুগ যুগ ধরে।\nএই চেহলামকে সামনে রেখে ইরাকের পবিত্র কারবালায় ভক্ত ও প্রেমিকদের উপস্থিতির সংখ্যা অতীতের সব রেকর্ড ছাড়িয়ে গেছে বলে মনে করা হচ্ছে। কোনো কোনো সূত্রে বলা হয়েছে, এই উপলক্ষে ছয় সাত দিন আগ থেকে আরবাঈনের দিন পর্যন্ত সময়ে কারবালায় উপস্থিত হয়েছেন দুই কোটি ভক্ত-অনুরাগী। কোনো কোনো সূত্রে এই সংখ্যা আড়াই কোটি বলেও উল্লেখ করা হয়েছে। কারবালার ডেপুটি মেয়র নাসিফ আল খাত্তাবি জানিয়েছেন, কারবালায় আরবাঈন অনুষ্ঠানে উপস্থিত হয়েছেন এক কোটি ৭০ লাখেরও বেশি জিয়ারতকারী।\nজানা গেছে, কেবল ইরাকের প্রতিবেশী দেশ ইরান থেকেই ৩০ লাখ জিয়ারতকারী কারবালা গেছেন। এ ছাড়াও সৌদি আরব, তুরস্ক, সিরিয়া, লেবানন, পাকিস্তান, ভারত ও বিশ্বের অন্যান্য বহু দেশ থেকে লাখ লাখ জিয়ারতকারী এ বছরের আরবাঈন অনুষ্ঠানে যোগ দিতে কারবালায় এসেছেন। তাদের অনেকেই পবিত্র কারবালা ছাড়াও নাজাফে আমিরুল মুমিনিন হযরত আলী (আ.)’র মাজার ও বাগদাদ সংলগ্ন কাযেমাইন শহরে বিশ্বনবী (সা.)’র পবিত্র আহলে বাইতের সদস্য হযরত ইমাম মুসা কাযেম (আ.) ও হযরত ইমাম জাওয়াদ এবং সামারায় হযরত ইমাম আলী নাকী (আ.) ও হযরত ইমাম হাসান আসকারী (আ.)’র পবিত্র মাজারও জিয়ারত করেছেন।#


প্রিয়াঙ্কা চোপড়ার উদ্দেশে কী বললেন মা আনন্দ শিলা ? - Ma Anand Sheela on Priyanka Chopra playing her, Bangla News\nবাংলা নিউজ > বায়োস্কোপ > প্রিয়াঙ্কা চোপড়ার উদ্দেশে কী বললেন মা আনন্দ শিলা ?\nপ্রিয়াঙ্কা চোপড়া ও মা আনন্দ শিলা।ছবি সৌজন্যে - হিন্দুস্তান টাইমস\nপ্রিয়াঙ্কা চোপড়ার উদ্দেশে কী বললেন মা আনন্দ শিলা ?\n১ মিনিটে পড়ুন . Updated: 21 Apr 2021, 10:59 AM IST লেখক Rahul Majumder\nফের চর্চায় বিতর্কিত ধর্মগুরু ওশো-র প্রাক্তন প্রধান সহযোগী মা আনন্দ শিলা। প্রিয়াঙ্কা চোপড়া তাঁর অনুমতি ছাড়াই তাঁর জীবন ও কর্মকান্ডের ওপর ছবি তৈরি করছেন বলে অভিযোগ মা আনন্দ শিলার।\nMa Anand Sheela Biopic Web Series Priyanka Chopra Priyanka Chopra playing Ma Anand Sheela Ma Anand Sheela reacts\nএকটি জনপ্রিয় ওটিটি প্ল্যাটফর্মে 'ওয়াইল্ড ওয়াইল্ড ওয়েস্ট' তথ্যচিত্রটি স্ট্রিমিং শুরু হওয়ার পরপরই ফের একবার চর্চায় উঠে আসেন মা আনন্দ শিলা। বিতর্কিত ধর্মগুরু ওশো -র এই প্রাক্তন প্রধান সহযোগীর ওপর তৈরি হয়েছে নতুন তথ্যচিত্র।নাম,' সার্চিং ফর শিলা',যার প্রযোজনার দায়িত্বে রয়েছেন ' কাপুর অ্যান্ড সন্স' ছবি খ্যাত পরিচালক সকুন বাত্রা। জানা গেছে, এই তথ্যচিত্রের সিরিজটি ছাড়াও মা আনন্দ শিলার জীবন ও বিতর্কিত কর্মকান্ড নিয়ে আরও একটি সিরিজ তৈরি হতে চলেছে যার মুখ্যভূমিকায় দেখা যাবে প্রিয়াঙ্কা চোপড়াকে।\nগোটা বিষয়ে সকুন জানিয়েছেন অন্য 'প্রোজেক্টির'-র সঙ্গে তাঁর কোনও বিরোধ নেই। তবে তিনি চান এই দুই ছবির গল্প যেন অতিরঞ্জিত না হয়ে যায়। তিনি জানান, প্রধানত ওশো-র সহযোগী এবং সেই হিসেবে তাঁর এই ছবির মাধ্যমে মা আনন্দ শিলার দর্শন ও লক্ষ্যের কথাই ফুটিয়ে তোলাই তাঁর মূল উদ্দেশ্য।একই বিষয়ে প্রিয়াঙ্কার ওই ছবির প্রসঙ্গ উঠলে সকুন বলেন,‘প্রিয়াঙ্কার শো-টি সম্পূর্ণ আলাদা। মা আনন্দ শিলার কর্মকান্ডের গল্প অনেকেই বলতে চান নিজের মতো করে। সুতরাং, ওই ছবির দৃষ্টিভঙ্গি যে আমাদের ছবির তুলনায় আলাদা হবে সেকথা বলাই বাহুল্য।’ তাঁর ভূমিকায় প্রিয়াঙ্কার অভিনয় নিয়ে স্বয়ং মা শিলা জানিয়েছেন যে অভিনয়ের ক্ষেত্রে কারোর বিষয়ে তিনি মন্তব্য করতে চান না। মা শিলার কথায়,'আমি অত্যন্ত কাঁচা এই বিষয়ে।তবে আমি একটা কথা বলবো যে জীবনভর আমি যতটা পেরেছি সহজ থেকেছি ও স্বতঃস্ফূর্তভাবে সব কাজ করেছি। তাই সেরকম একজন অভিনেত্রীকে খুঁজে পাওয়া সকুনের জন্য একটু কঠিন হবে বৈকি!'\nপ্রিয়াঙ্কা চোপড়া, মা আনন্দ শিলা ও আলিয়া ভাট । ছবি সৌজন্যে - হিন্দুস্তান টাইমস\nপ্রসঙ্গত উল্লেখ্য, সকুনের এই ছবিতে আগে কাজ করার কথা ছিল আলিয়া ভাটের। সেইসময়ে পরিচালক ব্যারি লেভিনসন-এর সঙ্গে জুটি বেঁধে মা আনন্দ শিলার ওপর নিজের প্রজেক্টটি শুরু করার ব্যাপারে তোড়জোড় শুরু করেছিলেন 'পিগি চপস'! সেইসময় মা আনন্দ শিলা জানিয়েছিলেন তিনি প্রিয়াঙ্কাকে আইনি নোটিস পাঠিয়েছিলেন ওই ছবির কাজ থেকে বিরত থাকার জন্য,কারণ সকুন ছাড়া নিজের জীবনের ওপর ছবি করার অনুমতি তিনি আর কাউকে দেননি।\nআগামী ২২ এপ্রিল নেটফ্লিক্সে শুরু হবে ' সার্চিং ফর শিলা'-র স্ট্রিমিং।


শহীদ মিনারে রাষ্ট্রপতি ও প্রধানমন্ত্রীর শ্রদ্ধা – বিবিসি সংবাদ ২৪\nঅমর একুশের প্রথম প্রহরে কেন্দ্রীয় শহীদ মিনারে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনার পক্ষ থেকে ফুল দিয়ে শ্রদ্ধা জানানো হয়েছে।\nরোববার রাত ১২টা ১ মিনিটে ভাষাশহীদদের স্মৃতির উদ্দেশে প্রথমে রাষ্ট্রপতির পক্ষে এবং পরে প্রধানমন্ত্রীর পক্ষে শ্রদ্ধা নিবেদন করা হয়।\nরাষ্ট্রপ্রতির পক্ষে শ্রদ্ধা নিবেদন করেন রাষ্ট্রপতির সামরিক সচিব মেজর জেনারেল এস এম সালাহউদ্দিন ইসলাম এবং প্রধানমন্ত্রীর পক্ষে শ্রদ্ধা নিবেদন করেন প্রধানমন্ত্রীর সামরিক সচিব মেজর জেনারেল নকিব আহমদ চৌধুরী।\nএরপর জাতীয় সংসদের স্পিকার ড. শিরীন শারমিন চৌধুরীর পক্ষে পুষ্পস্তবক অর্পণ করেন সার্জেন্ট অ্যাট আর্মস কমোডর মিয়া মোহাম্মদ নাঈম রহমান।\nএরপর দলের প্রেসিডিয়াম সদস্য মতিয়া চৌধুরীর নেতৃত্বে আওয়ামী লীগ, তিন বাহিনীর প্রধান, চিফ হুইপের পক্ষে তার সহকারী সার্জেন্ট অব আর্মস, জাতীয় পার্টি, বিভিন্ন দেশের রাষ্ট্রদূত, ঢাকা বিশ্ববিদ্যালয়ের উপাচার্য, ঢাকা সিটি করপোরেশনের দুই মেয়রের পক্ষে তাদের প্যানেল মেয়র শ্রদ্ধা জানান।\nপর্যায়ক্রমে যুদ্ধাহত মুক্তিযোদ্ধা, সেক্টর কমান্ডার্স ফোরাম, অ্যাটর্নি জেনারেল, শিক্ষামন্ত্রী ডা. দীপু মনির নেতৃত্বে ১৪ দল, ঢাকা বিশ্ববিদ্যালয় শিক্ষক সমিতি, আইজিপি ড. বেনজির আহমেদ, র‌্যাব মহাপরিচালক চৌধুরী আবদুল্লাহ আল মামুন, স্বরাষ্ট্র মন্ত্রণালয়, ফায়ার সার্ভিসের মহাপরিচালক ব্রিগেডিয়ার জেনারেল সাজ্জাদ হোসেন শহীদ মিনারে শ্রদ্ধা নিবেদন করেন।\nরাত সাড়ে ১২টার দিকে জনসাধারণের জন্য শহীদ মিনার প্রাঙ্গণ উন্মুক্ত করে দেওয়া হয়। এরপরই একে একে শ্রদ্ধা জানাতে শুরু করেন বিভিন্ন রাজনৈতিক দলের পাশাপাশি সামাজিক ও সাংস্কৃতিক সংগঠনের প্রতিনিধিসহ সর্বস্তরের মানুষ।\nশহীদ মিনারে ফুল দেওয়াকে কেন্দ্র করে আ.লীগ-বিএনপি সংঘর্ষ, আহত ২০


ইখলাসের চিঠি - দাওয়াতের পথে যদি হয় ভুল [Archive] - দাওয়াহ ইলাল্লাহ\nদাওয়াহ ইলাল্লাহ > মূল ফোরাম > তাযকিয়াতুন নাফস > ইখলাসের চিঠি - দাওয়াতের পথে যদি হয় ভুল\nView Full Version : ইখলাসের চিঠি - দাওয়াতের পথে যদি হয় ভুল\nদ্বীনে আসার পর স্বাভাবিকভাবেই এক জোশ কাজ করে। স্বয়ং আল্লাহর একমাত্র মনোনীত দ্বীনে পরিপূর্ণরূপে প্রবেশেই যে অনন্তের মুক্তি রয়েছে তা উপলব্ধির পর জোশ কাজ করাই স্বাভাবিক। যে ছেলেটি কিছুদিন আগেও সমাজের নিয়ামকে চলতো, একই সমাজে দাড়ি-জুব্বার আবরণে সেই আবদুল্লাহ অচেনা হতে শুরু করে। যে মেয়েটির সাজসজ্জায় আগে মানুষ মুগ্ধ হতো, সেই আমাতুল্লাহ ঢেকে যায় রব্বের ফারজিয়্যাত পর্দায়। এভাবে শুরু হয় নবজীবনের পথচলা। একইসাথে আল্লাহর দ্বীনের যে সৌন্দর্য্য ও শান্তি সে উপলব্ধি করতে থাকে, তা আশেপাশের মানুষগুলোর কাছে পৌঁছে দেওয়ার এক চরম ইচ্ছা মনকে ছাপিয়ে রাখে।\nএভাবেই নিজেদের সাধ্যানুযায়ী সবাই কমবেশি আল্লাহর দ্বীনের দাঈ’ হয়ে যায়। হয়তো সামাজিক যোগাযোগ মাধ্যমে নিজের গন্ডিতে লিখে, কিছু বলে বা ভিডিও বানিয়ে আল্লাহর দ্বীনের খাদিম হতে চায় বান্দা। কিন্তু সেসময় নিয়্যাতগুলো আন্তরিক হলেও সঠিক সোহবতের অভাবে, উপকারি ইলম বা পরিচর্যার অভাবে দাওয়াতের পথে অজস্র ভুলকে, ভুল ধারণাকে আলিঙ্গন করে সাথে নিয়ে যাওয়া হয়।\nশিখতে থাকা বান্দার ইখলাস চলার পথে হয়তো কিছু ভুলকে শুধরে দেয়, আর কিছু হয়তো থেকেই যায়। আদবে, আমলে বা ইলমে।\nএইদিকে সময়ের সাথে সাথে লিখনি, বক্তব্য, ইডিটিং বা অন্যকোনো গুণে হয়তো কিছু গুণগ্রাহী জমে যায় বান্দার। আর শয়তানের তিল তিল চেষ্টা তো রয়েছেই। যে হৃদয়ে ইখলাস নিয়ে শুরু হয়েছিল পথচলা, সময়ে সেই হৃদয়ে হয়তো একটু আধটু অহমিকা গড়ে উঠে। ফলে আদব, আমল বা ইলমের যে গর্তগুলো আজোবধি রয়ে গিয়েছিল, সেগুলো যে কখন সেই অহমিকা দিয়ে পূরণ হওয়া শুরু হয় তা হয়তো খেয়ালও থাকে না।\nকখনোবা হয়তো সাহাবাদের সম্পর্কে কীভাবে কথা বলতে হবে, তাঁদের ইসলাম গ্রহণের পূর্বের শত্রুভাবাপন্ন ঘটনার সাথে কীভাবে আদব ইনসাফ রক্ষা করতে হবে তাতে থেকে যায় ঘাটতি। কখনো হয়তো স্বয়ং আল্লাহর বিধান বা দ্বীনের মৌলিক উসুল বিকৃতি, আল্লাহর রাসূল ﷺ সাহাবা আজমাঈনদের ঘটনা বা শিক্ষা বিকৃতি এক নিত্য অভ্যাসে পরিণত হয়। নিজের মত, পথ বা খাহেশাতের নিমিত্তে আল্লাহর দ্বীনকে বিকৃত করা বা দ্বীনের বিধান গোপন করা হয়ে যায় ঠুনকো ব্যাপার। কখনও ইখতিলাফি বিষয়ে রীতিমত ওয়াল বারা’ প্রয়োগ হয় তো কখনও ইখতিলাফি বিষয়ে ‘ছাড়ের উসুল’ অকাট্য এবং অবিসংবাদী বিষয়েও প্রয়োগ করতে দেখা যায়।\nএভাবেই ধীরে ধীরে বিচ্যুতি একসময় এমন পাহাড় গড়ে, যা থেকে খাঁটি ইখলাস আর আল্লাহর ভয়কে অবলম্বন করা ছাড়া, লজ্জিত হওয়া ছাড়া নেমে আসার কোনোই উপায় থাকে না। সমস্ত সিদ্ধান্ত কেবল দুইটি বিষয়ে এসে পৌঁছে — বিশুদ্ধ ইখলাস নয়তো আত্নসম্মানের অহমিকা।\nمَن كَانَ يُرِيدُ ٱلۡحَيَوٰةَ ٱلدُّنۡيَا وَزِينَتَہَا نُوَفِّ إِلَيۡہِمۡ أَعۡمَـٰلَهُمۡ فِيہَا وَهُمۡ فِيہَا لَا يُبۡخَسُونَ ( ١٥ ) أُوْلَـٰٓٮِٕكَ ٱلَّذِينَ لَيۡسَ لَهُمۡ فِى ٱلۡأَخِرَةِ إِلَّا ٱلنَّارُ*ۖ وَحَبِطَ مَا صَنَعُواْ فِيہَا وَبَـٰطِلٌ۬ مَّا ڪَانُواْ يَعۡمَلُونَ ( ١٦ )\n“যে ব্যক্তি পার্থিবজীবন ও তার চাকচিক্যই কামনা করে, আমি তাদের দুনিয়াতেই তাদের আমলের প্রতিফল ভোগ করিয়ে দেব এবং তাতে তাদের প্রতি কিছুমাত্র কমতি করা হয় না।\nএরাই হল সেসব লোক আখিরাতে যাদের জন্য আগুন ছাড়া কিছু নেই। তারা এখানে যা কিছু করেছিল সবই বরবাদ করেছে; আর যা কিছু উপার্জন করেছিল, সবই বিনষ্ট হল।”\n[সূরা হুদ, ১৫-১৬]\nইয়া আবদুল্লাহ, ইয়া আমাতুল্লাহ, চিন্তা করে দেখুন তো এই অবস্থার শুরুটা কোথায় হয়েছিল। ইমাম ইবনুল কায়্যিম (রহিমাহুল্লাহ) বলতেন,\n“জবানের মধ্যে দুইটি বড় বিপদ রয়েছে। একটি হল কথা বলার বিপদ, আরেকটি হল চুপ থাকার বিপদ। আপন আপন সময়ে প্রত্যেকটিই অপরটি থেকে বড় বিপদ হতে পারে। যেমন, যে হক কথা বলা থেকে চুপ থাকে সে হল বোবা শয়তান, আল্লাহর অবাধ্য, রিয়াকারী ও শৈথিল্যকারী। আর যে ভ্রান্ত কথা বলে সে হল বাকশীল শয়তান, আল্লাহর অবাধ্য।\nবেশিরভাগ মানুষই কথা বলা ও চুপ থাকার ক্ষেত্রে সঠিক অবস্থা থেকে বিচ্যুত। তারা উপরের দুইটির যেকোনো এক অবস্থায় লিপ্ত থাকে। আর মধ্যমপন্থিরাই হচ্ছে সরল, সঠিক পথের অনুসারী। যারা নিজেদেরকে বাতিল কথা থেকে হিফাজত করে আর যা পরকালে উপকারি হবে, তা বর্ণনা করে।”\nআল্লাহর দ্বীন কিন্তু কারও উপর নির্ভরশীল নয়। ইখলাসপূর্ণ বান্দাদের নিদারুণ প্রচেষ্টার দ্বারা আল্লাহ তাঁর দ্বীনকে ধীরে হলেও বিজয়ের পথে এগিয়ে নিয়ে যান। অপরদিকে সময়ের সাথে সাথে যারা বিচ্যুত হয়, আল্লাহর দ্বীনকে প্রকাশ্যে বিকৃত করে বা অবিসংবাদী বিষয়াদি গোপন করে, তাদের কিছু খিদমত হয়তো সাময়িকভাবে দ্বীনের কল্যাণ বয়ে আনে। কিন্তু সময়ে সেগুলো উবে যায়। আর আল্লাহ তো জাহান্নামিদের দিয়েও দ্বীনের খিদমত করিয়ে নেন। তাহলে কী আমাকে আর-রহমানের দিকে ইখলাসের সাথে ফিরে যাওয়া থেকে বিরত রাখল?\nআল্লাহর দ্বীনের খিদমত করতে গিয়ে তো অজস্র ভুলে পতিত হই। অসংখ্যবার হয় সীমালঙ্ঘন। আল্লাহ এই অধমকে ক্ষমা করুন। একইসাথে অন্যায়ভাবে যাদের হক নষ্ট করা হয়েছে, তাদের নিকটও ক্ষমা চাই। আল্লাহ এর বিনিময়ে আখিরাতে ভাইবোনদের উত্তম বিনিময় দিন।\nনিশ্চয়ই আল্লাহর দ্বীনের যাবতীয় বিকৃতি, গোপন করার প্রয়াস সবকিছু বিলীন হয়ে যাবে। আরও বিলীন হয়ে যাবে ইখলাসবিহীন সমস্ত আমাল, দাওয়াহ, খিদমত।\nكَذَٲلِكَ يَضۡرِبُ ٱللَّهُ ٱلۡحَقَّ وَٱلۡبَـٰطِلَ*ۚ فَأَمَّا ٱلزَّبَدُ فَيَذۡهَبُ جُفَآءً۬*ۖ وَأَمَّا مَا يَنفَعُ ٱلنَّاسَ فَيَمۡكُثُ فِى ٱلۡأَرۡضِ*ۚ كَذَٲلِكَ يَضۡرِبُ ٱللَّهُ ٱلۡأَمۡثَالَ ( ١٧ )\n“এমনিভাবে আল্লাহ সত্য ও মিথ্যার দৃষ্টান্ত প্রদান করেন। অতএব, ফেনা তো শুকিয়ে খতম হয়ে যায় এবং যা মানুষের উপকারে আসে, তা জমিতে অবশিষ্ট থাকে। আল্লাহ এমনিভাবে দৃষ্টান্তসমূহ বর্ণনা করেন।”\n[সূরা রাদ, ১৭]\nأَلَمۡ تَرَ كَيۡفَ ضَرَبَ ٱللَّهُ مَثَلاً۬ كَلِمَةً۬ طَيِّبَةً۬ كَشَجَرَةٍ۬ طَيِّبَةٍ أَصۡلُهَا ثَابِتٌ۬ وَفَرۡعُهَا فِى ٱلسَّمَآءِ ( ٢٤ ) تُؤۡتِىٓ أُڪُلَهَا كُلَّ حِينِۭ بِإِذۡنِ رَبِّهَا*ۗ وَيَضۡرِبُ ٱللَّهُ ٱلۡأَمۡثَالَ لِلنَّاسِ لَعَلَّهُمۡ يَتَذَڪَّرُونَ ( ٢٥ )\nوَمَثَلُ كَلِمَةٍ خَبِيثَةٍ۬ كَشَجَرَةٍ خَبِيثَةٍ ٱجۡتُثَّتۡ مِن فَوۡقِ ٱلۡأَرۡضِ مَا لَهَا مِن قَرَارٍ۬ ( ٢٦ ) يُثَبِّتُ ٱللَّهُ ٱلَّذِينَ ءَامَنُواْ بِٱلۡقَوۡلِ ٱلثَّابِتِ فِى ٱلۡحَيَوٰةِ ٱلدُّنۡيَا وَفِى ٱلۡأَخِرَةِ*ۖ وَيُضِلُّ ٱللَّهُ ٱلظَّـٰلِمِينَ*ۚ وَيَفۡعَلُ ٱللَّهُ مَا يَشَآءُ ( ٢٧ )\n“আপনি কি লক্ষ্য করেন না, আল্লাহ তা’আলা কেমন উপমা বর্ণনা করেছেন — পবিত্র বাক্য হলো পবিত্র বৃক্ষের মত। তার শিকড় মজবুত এবং শাখা আকাশে উত্থিত। সে পালনকর্তার নির্দেশে অহরহ ফল দান করে। আল্লাহ মানুষের জন্যে দৃষ্টান্ত বর্ণনা করেন — যাতে তারা চিন্তা-ভাবনা করে।\nআর নোংরা বাক্যের উদাহরণ হলো নোংরা বৃক্ষ। একে মাটির উপর থেকে উপড়ে নেওয়া হয়েছে। এর কোন স্থিতি নেই। আল্লাহ তা’আলা মুমিনদেরকে মজবুত বাক্য দ্বারা মজবুত করেন। পার্থিবজীবনে এবং পরকালে। এবং আল্লাহ জালিমদেরকে পথভ্রষ্ট করেন। আল্লাহ যা ইচ্ছা, তা করেন।”\n[সূরা ইবরাহিম, ২৪-২৭]\nস্বয়ং রব্বের এমন হুঁশিয়ারির পর বান্দাদের জন্য ইখলাসের সাথে হককে আঁকড়ে ধরা ব্যতীত ভিন্ন কোনো পথই তো খোলা নেই! তাই দাওয়াতের পথে যদি কখনও হয়ে যায় ভুল, তবে ফিরে এসো রব্বের কাছে। অহংকার ছুঁড়ে ফেলে ইস্তিগফার আর তাওবাহে পুনরায় শুরু করো তোমার যাত্রা… ইখলাসের সাথে, সিরতল মুস্তাকিমের পথে।\nলেখকঃ ভাই Tanvir Ahmed\nজাযাকাল্লাহ আখী! অত্যন্ত উপকারী পোস্ট! এমন পোস্ট আরো চাই!\nআল্লাহ আমাদের ইখলাসের দৌলত দান করুন, আমীন।\nখুব সুন্দর নাসিহাহ... আরো চাই...\nআখি খুব উপকারি পোষ্ট, আল্লাহ তায়ালা আপনার মেহনতকে কবুল করুন,আমিন।\nশাইখ আবু ইমরান হাফি এর একটি বয়ান আছে,উযব, বয়ানটিতে এ বিষয়ে খুব উপকারী জিনিস রয়েছে। ভাই, আপনাকে ধন্যবাদ।\nমডারেটর ভাইদের কাছে পোস্টটা স্টিকি করে দেওয়ার বিনীত অনুরোধ করছি।\nখুব উপকারী পোস্ট। কিছু জিনিস নোট করে নিলাম। জাযাকাল্লাহু খাইরান\nপ্রিয় ভাই! নিয়মিত ইলম বিতরণের পথে থাকবেন।\nআল্লাহ তায়ালা আমাদেরকে উপকারী ইলম দান করুক।


তুরস্ক কি তার নীতি বদলাচ্ছে? | বিশ্ব | DW | 21.10.2014\nসিরিয়া-তুরস্ক সীমান্তে কোবানির উপর আইসিস-এর আক্রমণ তুরস্ককে ফাঁপরে ফেলেছে৷ তুরস্ক যে কোনোমতেই যুদ্ধরত কুর্দদের সাহায্য করতে রাজি নয়, এ যাবৎ সারা বিশ্ব তা দেখেছে৷ আংকারা কি এবার সে নীতি বদলাতে চলেছে?\nবিশেষ করে ইউরোপীয় ইউনিয়নের দেশগুলির চোখে বিগত কয়েক সপ্তাহে তুরস্কের ভাবমূর্তির ব্যাপক হানি ঘটেছে৷ কোবানিতে যুদ্ধরত কুর্দদের সাহায্য না করার অর্থ, তুরস্ক তার সংকীর্ণ জাতীয় স্বার্থকে আন্তর্জাতিক রাষ্ট্রসমাজের উদ্বেগের চেয়ে বেশি গুরুত্ব দিচ্ছে৷ দৃশ্যত কুর্দদের নিয়ন্ত্রণে রাখাটা আংকারার কাছে আইসিস-এর বিরুদ্ধে সংগ্রামের চেয়ে বেশি গুরুত্বপূর্ণ৷\nকোনটা বেশি জরুরি\nতুরস্ক সিরিয়ার কুর্দদের সাহায্য করতে দ্বিধা করছে, কেননা তাদের পিকেকে-র সঙ্গে যোগ আছে, যে সন্ত্রাস গোষ্ঠী পূর্ব তুরস্কে কুর্দ স্বশাসনের দাবিতে তিন দশক ধরে বিদ্রোহ চালিয়েছে৷\n‘তুরস্ক তার সংকীর্ণ জাতীয় স্বার্থকে আন্তর্জাতিক রাষ্ট্রসমাজের উদ্বেগের চেয়ে বেশি গুরুত্ব দিচ্ছে’\nযে কারণে তুরস্ক তার সিরিয়া সীমান্ত খুলে দিয়ে কোবানি ও কোবানি'র কুর্দ যোদ্ধাদের জন্য ত্রাণ ও অস্ত্র সরবরাহের পথ উন্মুক্ত করতে চায়নি৷ এমনকি তুরস্ক মার্কিন যুক্তরাষ্ট্রকে তুর্কি বিমানঘাঁটিগুলি ব্যবহার করতে দেয়নি৷ যার ফলে ওয়াশিংটন ও ন্যাটো তুরস্কের নীতি সম্পর্কে আন্তরিকভাবে উদ্বিগ্ন এবং কিছু কিছু পর্যবেক্ষক ইতিমধ্যেই ন্যাটোর সদস্য হিসেবে তুরস্কের নির্ভরযোগ্যতা নিয়ে প্রশ্ন তুলেছেন৷\nঅন্যদিকে রয়েছে, কোনটা বেশি জরুরি, সেই প্রশ্ন৷ কুর্দদের কি তুরস্কের পক্ষে একটা বাস্তব এবং অব্যবহিত বিপদ বলে গণ্য করা চলে? না, চলে না৷ আইসিস কি এই অঞ্চলের মানুষদের জন্য – এবং অন্যত্র একটা বিপদ? সেটা নিশ্চিত এবং দৃশ্যত তুরস্ক ছাড়া সেটা প্রায় সবারই জ্ঞাত৷ আইসিস-এর বিরুদ্ধে আন্তর্জাতিক রাষ্ট্রসমাজের অবিলম্বে পদক্ষেপ নেওয়া প্রয়োজন এবং সেক্ষেত্রে তুরস্কের সহযোগিতা অত্যাবশ্যক৷\nগ্রেহেম লুকাস, ডিডাব্লিউ’র দক্ষিণ-পূর্ব এশিয়া বিভাগের প্রধান\nদৃশ্যত তুরস্কের এতদিনে সেটা বোধগম্য হয়েছে৷ দেরিতে হলেও, পররাষ্ট্রমন্ত্রী মেভলুট চাভুশলু ঘোষণা করেছেন যে, তাঁর দেশ ইরাকের কুর্দ সেনাবাহিনীকে কোবানিতে যুদ্ধরত কুর্দ যোদ্ধাদের সাহায্য করতে দেবে, অর্থাৎ সীমান্ত পার হয়ে তাদের সঙ্গে যোগদান করতে দেবে৷ এই সিদ্ধান্ত এসেছেও শেষ মুহূর্তে, মার্কিন যুক্তরাষ্ট্র কোবানিতে অস্ত্রশস্ত্র, খাদ্য ও ঔষধপত্র এয়ারড্রপ করা শুরু করার পর৷ ওয়াশিংটনের এই পদক্ষেপও ছিল বস্তুত তুরস্কের অনমনীয়তার কারণে৷\nএখন প্রশ্ন হল, কোবানির উপর আইসিস-এর চাপ উপশমের জন্য তুরস্ক আর কী করতে প্রস্তুত? আংকারা কি এবার ওয়াশিংটনের সঙ্গে পূর্ণ সহযোগিতা করবে? শুধু বিমান হানা দিয়ে যে আইসিস-কে পরাজিত করা যাবে না, সে বিষয়ে পশ্চিমি বিশেষজ্ঞরা একমত৷ অপরদিকে ‘বুটস অন দ্য গ্রাউন্ড' বা স্থলযুদ্ধে আইসিসএর মহড়া নিচ্ছে একমাত্র কুর্দরা৷ কাজেই তাদের আন্তর্জাতিক রাষ্ট্রসমাজের – এবং সেই সঙ্গে তুরস্কের পূর্ণ সাহায্য পাবার নৈতিক অধিকার রয়েছে বৈকি৷\nপ্রত্যাশার চাপ ও ভয়ের মুখে তুরস্ক\nতুরস্কের বিরুদ্ধে আন্তর্জাতিক সমালোচনা বাড়ছে৷ ইসলামিক স্টেট বা আইএস-এর বিরুদ্ধে সংগ্রামে ন্যাটোর এই সদস্য দেশ কুর্দিদের সাহায্য করার বদলে নিষ্ক্রিয় রয়েছে৷ বাহা গ্যুনগর মনে করেন, এর ফলে তুরস্ক নিজেই নিজের বিপদ ডেকে আনছে৷ (15.10.2014)\nকি-ওয়ার্ডস সিরিয়া, যুদ্ধ, তুরস্ক, কোবানি, কুর্দি, সরকার, ইরাক, সীমান্ত, অস্ত্র, বিমান


বাংলাদেশি শিক্ষার্থীদের পাশে মালয়েশিয়া সরকারবাংলাদেশি শিক্ষার্থীদের পাশে মালয়েশিয়া সরকার – Ukhiyasomoy\nআন্তর্জাতিক, দেশজুড়ে, লিড নিউজ, শিক্ষা\nবাংলাদেশসহ বিদেশি শিক্ষার্থীদের পাশে রয়েছে মালয়েশিয়া সরকার। প্রতিনিয়ত তাদের খোজঁ নিচ্ছে। এমনটি বললেন দেশটির শিক্ষামন্ত্রী দাতু নূরাইনি আহমাদ।\n৭ এপ্রিল মালয়েশিয়া বাংলাদেশ চেম্বার অব কমার্স অ্যান্ড ইন্ডাস্ট্রির (বিএমসিসআই) পরিচালক মাহবুব আলম শাহ শিক্ষামন্ত্রীর সঙ্গে তার পুত্রাজায়া কার্যালয়ে সৌজন্য সাক্ষাৎ করেন। তখন আলোচনাকালে মন্ত্রী এ কথা বলেন।\nসাক্ষাতে মাহবুব আলম শাহ হাতের গ্লাভস, মাস্ক এবং হ্যান্ড স্যানিটাইজার শিক্ষামন্ত্রীর হাতে তুলে দেন। সংকটময় সময়ে বাংলাদেশ মালয়েশিয়া চেম্বার অব কমার্স এগিয়ে আশায় প্রশংসা করেন শিক্ষমন্ত্রী।\nআলোচনাকালে দেশটিতে অধ্যয়নরত বাংলাদেশি শিক্ষার্থীদের প্রসঙ্গে শিক্ষামন্ত্রী নূরাইনি আহমাদ বলেন, করোনাভাইরাসের বিস্তার ঠেকাতে দেশের জনগণের কল্যাণে জনগণের নিরাপওার কথা বিবেচনা করে মালয়েশিয়াজুড়ে মুভমেন্ট কন্ট্রোল অর্ডার চলছে। এমন পরিস্থিতিতে কলেজ ইউনিভার্সিটির ক্যাম্পাস বন্ধ ঘোষণা করা হলেও ক্লাস ও প্রশাসনিক কার্যক্রম চলছে অনলাইনে। শুধু বাংলাদেশিই নয়, করোনা সংকট মোকাবিলায় দেশি-বিদেশি যেসব শিক্ষার্থী হলে অবস্থান করছেন, তাদের ৩ বেলা খাবার সরবরাহ করা হচ্ছে।\nতিনি বলেন, যারা হলের বাইরে থাকেন তারা তাদের কলেজ বা ইউনিভার্সিটির অনলাইন ফরম পূরণ করে ইউনিভার্সিটি বা কলেজের ক্যাফেটেরিয়ায় ৩ বেলা খেতে পারছেন। এ ক্ষেত্রে স্ব-স্ব প্রতিষ্ঠানের সংশ্লিষ্টদের সঙ্গে যোগাযোগ করতে হবে। ইউনিভার্সিটির সহযোগিতা পেতে হলে ছাত্র-ছাত্রীদের অবশ্যই অনলাইনে রেজিস্ট্রেশন করতে হবে, যেটা মুভমেন্ট কন্ট্রোল অর্ডার জারির সাথে সাথেই সব শিক্ষাপ্রতিষ্ঠানের কর্তৃপক্ষকে জানানো হয়েছে।\nকিন্তু কেউ যদি মুভমেন্ট কন্ট্রোল চলাকালীন সময়ে নিজ দেশে যেতে চায় তাহলে শিক্ষার্থীর আবেদনের পরিপ্রেক্ষিতে সংশ্লিষ্ট দেশের দূতাবাসের সঙ্গে আলোচনা করে ব্যবস্থা নেয়া হবে।\nখোজঁ নিয়ে জানা গেছে, মালয়েশিয়ায় বিভিন্ন কলেজ ইউনিভার্সিটিতে প্রায় ৬ হাজারেরও বেশি বাংলাদেশি শিক্ষার্থী রয়েছেন। তাদের মধ্যে কারো কোনো সমস্যা হচ্ছে কি না, এ বিষয়ে বিভিন্ন শিক্ষাপ্রতিষ্ঠানে অধ্যয়নরত কয়েকজন শিক্ষার্থী ও শিক্ষক বলছেন, কর্তৃপক্ষ কোয়ারেন্টাইনে থাকা শিক্ষার্থীদের নিয়মিত খোজঁ নিচ্ছেন। এর পরেও যারা সমস্যায় রয়েছেন তাদেরও বিভিন্নভাবে সহযোগিতা করা হচ্ছে।\nমালয়া ইউনিভার্সিটির বিজনেস অ্যান্ড অ্যাকাউন্টেন্সি বিভাগের সিনিয়র প্রফেসর ড. মো. মাহফুজুর রহমান জানান, যে শিক্ষার্থীরা হলে অবস্থান করছেন, লোকাল কিংবা ইন্টারন্যাশনাল সবাইকে ৩ বেলা খাবার (সকাল, দুপুর, বিকেল) ইউনিভার্সিটি মালয়া কর্তৃপক্ষ সরবরাহ করছে। যারা হলের বাইরে অবস্থান করছেন তাদের জন্য শুকনা খাবার পৌঁছে দেয়া হচ্ছে। এসব খাবারের মধ্যে রয়েছে- চাল, নুডুলস, চা, কফি, টুনা, ড্রিঙ্কস, বিস্কিট ইত্যাদি। তবে খাবার পাননি এমন খবর পেলে কর্তৃপক্ষের সঙ্গে কথা বলে খাবারের ব্যবস্থা করা হচ্ছে।\nমাহফুজুর রহমান জানান, একজন বাংলাদেশি শিক্ষার্থী তার ব্যক্তিগত সমস্যায় দেশে যেতে চান। এ বিষয়ে বাংলাদেশ কাইকমিশনের সাথে ওই শিক্ষার্থী যোগাযোগ করেছেন কীভাবে দেশে যাওয়া যাবে। এ ছাড়া কর্তৃপক্ষ সহযোগিতা করছে না এমন অভিযোগ আমরা পাইনি।\nইসলামিক ইউনিভার্সিটি মালয়েশিয়ার প্রফেসর এস এম আব্দুল কুদ্দুছ বলেন, যার যার সাধ্যমতো সেইফ অ্যান্ড সিকিউর্ডের মধ্যে থাকতে হচ্ছে। বাংলাদেশি শিক্ষার্থী সবাই ভালো আছেন। তবে যারা সমস্যায় রয়েছেন বা দেশে যেতে চান তাদের বেলায় ইসলামি বিশ্ববিদ্যালয় কর্তৃপক্ষ সব বিষয়েই সহযোগিতা করছে।\nইউনিভার্সিটি পুত্রা মালয়েশিয়ার বিএসইউএমের সভাপতি জহিরুল ইসলাম জানান, বিএসইউএম সংগঠনের পক্ষ থেকে স্বেচ্ছাসেবক দলটি দেশটিতে অধ্যয়নরত বাংলাদেশিদের সার্বক্ষণিক যোগাযোগ রেখে তাদের উদ্বিগ্ন না হয়ে নিজ নিজ বাসস্থানে নিরাপদে থাকতে বলা হচ্ছে।\nতিনি বলেন, মালয়েশিয়া সরকার, বাংলাদেশ সরকার ও দূতাবাসের শিক্ষার্থীদের স্বার্থসংশ্লিষ্ট বিষয় নিয়ে প্রতিনিয়ত আলোচনা হচ্ছে। এ ছাড়া অনলাইন ফরম পূরণের মাধ্যমে যার যার সমস্যা সমাধানের চেষ্টা করা হচ্ছে সংগঠনের পক্ষ থেকে।\nজহিরুল ইসলাম বলেন, এ পর্যন্ত বিভিন্ন শিক্ষাপ্রতিষ্ঠানে অধ্যয়নরত ১১২ জন শিক্ষার্থী ফরম পূরণ করে তাদের সমস্যার কথা জানিয়েছেন। আমরা আমাদের সাধ্যমতো চেষ্টা করছি এ সংকটময় সময়ে তাদের পাশে দাঁড়াতে।\nগোটা মালয়েশিয়া কার্যত ভুতুড়ে নগরীতে পরিণত হয়েছে। শহরের রাস্তা জনমানবশূন্য। ১৮ থেকে ৩১ মার্চ বেঁধে দেয়া এ আদেশ বাড়িয়ে এ আদেশ চলবে ১৪ এপ্রিল পর্যন্ত। প্রাণঘাতি করোনার কারণে সর্বসাধারণের চলাফেরা নিয়ন্ত্রণে আনতে নেয়া হয়েছে পর্যাপ্ত ব্যবস্থা।\nএ দিকে চলমান পরিস্থিতিতে দূতাবাস হটলাইনের মাধ্যমে পরিস্থিতি পর্যবেক্ষণ করছে। অনেকে দেশে যেতে যাচ্ছেন তারা দূতাবাসের সঙ্গে যোগাযোগ করছেন। এ বিষয়ে বাংলাদেশ সরকার, মালয়েশিযা সরকার ও স্থানীয় প্রশাসনের সাথে নিয়মিত যোগাযোগ অব্যাহত রয়েছে, জানালেন দূতাবাসের সংশ্লিষ্টরা।


প্রকাশিত: ১২:০৫ পূর্বাহ্ণ, নভেম্বর ২৬, ২০১৮ | আপডেট: ১২:০৫:পূর্বাহ্ণ, নভেম্বর ২৬, ২০১৮\nছোট-বড় বাজার, আর অলি-গলির ছোট দোকান, সবখানেই ফরমালিনযুক্ত খাবার বিক্রি হচ্ছে হরহামেশাই। মাংস, মাছ ও সবজিতে পাওয়া যাচ্ছে রাসায়নিক কীটনাশক ও ক্ষতিকারক ফর্মালিন। ভেজাল বিরোধী অভিজানেও ঠেকাতে পারছে না বাজারের এ অবস্থা।\nএমন অবস্থায় ফরমালিন থেকে বেঁচে থাকার উপায় কি?\nকিছুদিন আগেই আইসিএআর কেরলের ফিশারিজ ডিপার্টমেন্টের সঙ্গে বৈঠকে বসেছিল। সেখানেই সেই কিট বানানোর পরিকল্পনা করা হয়।\nজানা গেছে, সেই ‘কিট’ তৈরিও হয়ে গেছে। ছোট্ট কিটে কী থাকছে? আসল কাজ করবে রাসায়নিকযুক্ত একটি পাতলা পেপার। তার সঙ্গেই থাকছে রিজেন্ট সলিউশন ও একটি ড্রপার। যে সকল খাবার, সবজি, মাংস বা মাছ খালি চোখে দেখে সন্দেহ হবে, সেই খাবারের গায়ে ওই পাতলা রাসায়নিকযুক্ত কাগজটি কয়েকবার ঘষতে হবে।\nএরপরে সেই কাগজে ড্রপারে করে কয়েক ফোঁটা রিজেন্ট সলিউশন ফেলতে হবে। তাহলে ৩০ সেকেন্ডের মধ্যে ফিকে সবুজ রঙের হয়ে যাবে কাগজটি। ফর্মালিনের অতিরিক্ত মাত্রায় কাগজটি নীল রং ধারণ করবে। এতেই ধরা পড়ে যাবে সংশ্লিষ্ট খাবারটিতে ফর্মালিনের প্রভাব রয়েছে কিনা।


ঠাকুরগাঁওয়ের চিকিৎসা সেক্টরে টেস্ট বাণিজ্য চরমে কেন? | দিনাজপুর নিউজ\nমাসুদ রানা পলক, ঠাকুরগাঁও থেকেঃ ঠাকুরগাঁওসহ দেশের চিকিৎসা সেক্টরে টেস্ট বাণিজ্য এখন চরমে। সেবার উদ্দেশ্য ছাড়াই নিছক বাণিজ্যিক উদ্দেশ্যে ব্যাঙের ছাতার মতো যত্রতত্র গড়ে উঠেছে ডায়াগনস্টিক সেন্টার, ক্লিনিক, হাসপাতাল।\nমনগড়া রিপোর্ট তৈরির মাধ্যমে নিরীহ মানুষকে প্রতারিত করা হচ্ছে অহরহ। একই রোগ পরীক্ষায় একেকটি ডায়াগনস্টিক সেন্টার থেকে একেক রকম রিপোর্ট দেয়া হয় এমনো অভিযোগ কম নয়। এসব রিপোর্ট নিয়ে রোগী ও তাদের স্বজনেরা চরম বিভ্রান্তিতে পড়ে থাকে।\nতা সত্ত্বেও একশ্রেণীর কমিশনখেকো ডাক্তাদের সহায়তায় ডায়াগনস্টিক সেন্টার মালিকদের রমরমা টেস্ট-বাণিজ্য চলছে বছরের পর বছর ধরে। এমন অভিযোগ উঠলেও সংশ্লিষ্ট প্রশাসন কোন আইনি পদক্ষেপ গ্রহন করছেন না কেন তাই জনমনে জন্ম নিয়েছে নানা প্রশ্ন?\nডাক্তাররা ডায়াগনস্টিক সেন্টারের সরবরাহকৃত স্লিপে টিক মার্ক দিয়ে দেয় কোন্ কোন্ টেস্ট করাতে হবে। রোগী তার পছন্দমতো ডায়াগনস্টিক সেন্টারে সেই টেস্ট করালে চলবে না। বেশির ভাগ ক্ষেত্রে ওই ডাক্তার এ রিপোর্ট গ্রহণ করে না।\nনির্ধারিত সেন্টার থেকে পুনরায় একই টেস্ট করিয়ে আনতে হবে, কমিশন নিশ্চিত হলে পরেই বাকি চিকিৎসা। পরীক্ষার ফি বাবদ ইচ্ছে মাফিক টাকা-পয়সাও আদায় করা হয়। একই ধরনের প্যাথলজিক্যাল পরীক্ষার জন্য একেক প্রতিষ্ঠানে ধার্য আছে একেক ধরনের ফি।\nস্বাস্থ্য অধিদফতর কর্তৃক রেট চার্ট মানে না ঠাকুরগাঁওয়ের কোনো ডায়াগনস্টিক সেন্টারই। প্রত্যেক প্রতিষ্ঠানের রয়েছে নিজস্ব রেট চার্ট। অনেক ক্ষেত্রে টেস্টের টাকা পরিশোধ করেই সর্বস্বান্ত হয়ে চিকিৎসা না নিয়েই বাসায় ফিরতে হয় মধ্যবিত্ত ও নিম্ন-মধ্যবিত্ত শ্রেণীর রোগীদের। আবার বেশি টাকা দিয়ে টেস্ট করিয়েও সঠিক রোগ নির্ণয়ের নিশ্চয়তা পাচ্ছে না ভুক্তভোগীরা।\nএভাবে পরীক্ষা-নিরীক্ষার নামে অতিরিক্ত হিসেবেই হাতিয়ে নেয়া হয় কোটি কোটি টাকা। এ টাকার মোটা অংশ হিসেবে কমিশন চলে যায় ডাক্তারদের পকেটে। এসবের বিরুদ্ধে কঠোর ব্যবস্থা নেয়ার ব্যাপারে স্বাস্থ্য অধিদফতরের দায়িত্বশীল বিভাগটি অজ্ঞাত কারণে বরাবরই চরম উদাসীন।\nএসব প্রতিষ্ঠানের সামনে ডাক্তার, বিশেষজ্ঞদের দীর্ঘ তালিকার সাইনবোর্ড ঝুলিয়ে দেয়া হলেও সরেজমিন কাউকে পাওয়া যায় না। রোগী আকর্ষণের জন্যই শুধু বিশেষজ্ঞদের নাম সাইনবোর্ডে লেখা হয় এবং নাম ব্যবহার বাবদ মাসিক ফি দেয়া হয় ওই সব ডাক্তারদের। বেশিরভাগ ডায়াগনস্টিক সেন্টারে সরকারি অনুমোদনপ্রাপ্ত দক্ষ টেকনিশিয়ান পর্যন্ত নেই।\nযেখানে জটিল রোগ নিয়ে মানুষের জীবন-মরণ সমস্যা, সেখানে অদক্ষ টেকনোলজিস্টের মাধ্যমেই ডায়াগনস্টিক রিপোর্ট তৈরি হচ্ছে আর ভুলভ্রান্তিও ঘটছে অহরহ। ফলে রোগীর জীবন বিপন্ন হওয়ার পাশাপাশি প্রায়ই রোগী মৃত্যুর ঘটনাও ঘটছে। হাসপাতাল, ডায়াগনস্টিক সেন্টার, ওষুধ কোম্পানির মতো সংশ্লিষ্ট সব খাতও নিজেদের ব্যবসায়িক লাভজনক কৌশলের অংশ হিসেবে এক ধরনের প্রতিদ্বন্দ্বিতায় লিপ্ত আছে। এ প্রক্রিয়ায় প্রতিযোগিতায় টিকে থাকার জন্যই চালু রয়েছে কমিশন বাণিজ্য।\nআর আর্থসামাজিক-নৈতিক অবক্ষয়ের চক্রে পড়ে একশ্রেণীর চিকিৎসক গা ভাসিয়ে দিচ্ছে এ কমিশনের জোয়ারে। এ কমিশন বাণিজ্যের প্রভাবে চিকিৎসা ব্যয় বহুগুণ বেড়ে যাচ্ছে। বিশেষ করে গরিব মানুষ চিকিৎসা নিতে গিয়ে আরো নিঃস্ব হয়ে পড়ছে। তবে বর্তমানে ডাক্তাররা আগের মতো কেবল ডায়াগনস্টিক বা প্যাথলজিক্যাল ল্যাবে ছোট, বড় ইস্তিঞ্জা বা কফ-রক্ত পরীক্ষা থেকেই কমিশন নেয় না, এর পাশাপাশি নতুন নতুন প্রযুক্তিনির্ভর সব ধরনের পরীক্ষাই এসেছে কমিশনের আওতায়। ডিজিটাল এক্সরে, ইসিজি, আল্ট্রাসনোগ্রাম, ইকো, কালার ডপলারের মতো নতুন প্রযুক্তি যুক্ত হয়েছে। এসবে কমিশনের হারও বেশি।\nরোগের বিভাজন অনুসারে প্রয়োজনীয় প্রযুক্তি বা পরীক্ষার ভিত্তিতে ভাগ হয়ে থাকে কমিশন। এছাড়া আছে হাসপাতালে রোগী পাঠানোর জন্য কমিশন।\nএমনকি ওষুধ লেখার জন্য আগে থেকেই বহুল প্রচলিত ওষুধ কোম্পানির কাছ থেকে কমিশনের নামে নানা রকম সুযোগ-সুবিধা নেয়ার পাশাপাশি সাম্প্রতিক সময়ে বিদেশী বা চোরাইপথে আসা দামি ওষুধ থেকেও কমিশন পেয়ে থাকে প্যাকেজের আওতায় চিকিৎসা করা বেশির ভাগ চিকিৎসক।\nউল্লেখ্য, চিকিৎসা তথা স্বাস্থ্যসেবা মানুষের মৌলিক অধিকার। বাংলাদেশ সংবিধানের ১৮(১) অনুচ্ছেদে বলা হয়েছে, “জনগণের পুষ্টির স্তর উন্নয়ন ও জনস্বাস্থ্যের উন্নতি সাধনকে রাষ্ট্র অন্যতম প্রাথমিক কর্তব্য বলে গণ্য করিবে।” বলাবাহুল্য, স্বাধীনতাউত্তর সব সরকারই সংবিধানের এই অনুচ্ছেদ কার্যকর করতে চরমভাবে ব্যর্থ হয়েছে। জনগণের প্রতি সব সরকারের দায়িত্বহীনতা এবং দুর্নীতি প্রবণতাই এর মূল কারণ।\nএক্ষেত্রে জনগণ শুধু শোষিত আর বঞ্চিতই হয়ে আসছে। অথচ পবিত্র কুরআন শরীফ উনার মধ্যে মহান আল্লাহ পাক তিনি ইরশাদ মুবারক করেন, “তোমরা যালিমও হয়ো না এবং মজলুমও হয়ো না।” কাজেই সরকারের উচিত- প্রতিটি নাগরিকের জন্য স্বাস্থ্যসেবা নিশ্চিত করা, তেমনি জনগণেরও উচিত নিজেদের অধিকার সম্পর্কে সচেতন হওয়া। চিকিৎসা বাণিজ্য সেন্টার বা তথাকথিত ইসলামী হাসপাতালে না নিয়ে সত্যিকারের শরয়ী হাসপাতলে যাওয়া। সত্যিকারের চিকিৎসা সেবা গ্রহণ করা।\nআশা রাখি জনস্বার্থে ঠাকুরগাঁওয়ের স্বাস্থ্য বিভাগ উপরোক্ত বিভিন্ন বিষয় গুলো দৃষ্টি দিয়ে প্রয়োজনীয় ব্যবস্থাগ্রহণ করবেন।\nPreviousঠাকুরগাঁওয়ে নিরাপদ সড়ক দিবস উপলক্ষে র‌্যালি ও আলোচনা সভা\nNextআটোয়ারীতে গৃহবধুর ঝুলন্ত লাশ উদ্ধার


বুধবার, ২১ আগস্ট, ২০১৯, ০৬:৫৬:৩৩ 15:27\nযবিপ্রবি প্রতিনিধি : ২০০৪ সালের ২১ আগস্টে ভয়াবহ গ্রেনেড হামলায় নিহতদের স্মরণে ও গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনার দীর্ঘায়ু কামনায়, যশোর বিজ্ঞান ও প্রযুক্তি বিশ্ববিদ্যালয়ে (যবিপ্রবি) বিশেষ দোয়া-মোনাজাত অনুষ্ঠিত হয়েছে। আজ বুধবার বাদ জোহর বিশ্ববিদ্যালয়ের কেন্দ্রীয় মসজিদে এ দোয়া-মোনাজাত অনুষ্ঠিত হয়।\nদোয়া-মোনাজাত পূর্ব সংক্ষিপ্ত আলোচনা সভায় যবিপ্রবি উপাচার্য অধ্যাপক ড. মোঃ আনোয়ার হোসেন বলেন, জাতির পিতা বঙ্গবন্ধু শেখ মুজিবুর রহমানের অসমাপ্ত কাজগুলো সুন্দরভাবে সমাপ্ত করার জন্য মহান আল্লাহ জননেত্রী শেখ হাসিনাকে বাঁচিয়ে রেখেছেন। এ জন্য ষড়যন্ত্রকারীরা, চক্রান্তকারীরা যতবার তাঁকে মারতে চেয়েছে, ততবার আল্লাহর বিশেষ কুদরতে জননেত্রী শেখ হাসিনা বেঁচে গেছেন।\nতিনি বলেন, আপনারা জেনে থাকবেন, বিশ্বে বাংলাদেশ এখন উন্নয়নের রোল মডেল। বিশ্বের দ্রুত বর্ধনশীল অর্থনীতির যদি পাঁচটি দেশ ধরা হয়, তাহলে সেখানে বাংলাদেশ স্থান পায়। সুতরাং এ উন্নয়নের ধারা যেন অব্যাহত থাকে, এ জন্য আমাদের সবাইকে ঐক্যবদ্ধভাবে কাজ করে যেতে হবে।\nঅধ্যাপক ড. মোঃ আনোয়ার হোসেন বলেন, ২১ আগস্ট গ্রেনেড হামলার বিচার হয়েছে। সরকারের কাছে আমাদের দাবি থাকবে, দ্রুততম সময়ের মধ্যে যেন ওই ঘৃণিত ব্যক্তিদের রায় কার্যকর করা হয়। তাহলে দৃষ্টান্ত তৈরি হবে, কখনোই কেউ এ ধরনের ঘৃণিত কাজ করার সাহস পাবে না।\nপরে অনুষ্ঠিত হয় দোয়া-মোনাজাত। দোয়া-মোনাজাতে ২০০৪ সালের ২১ আগস্টে ভয়াবহ গ্রেনেড হামলায় নিহতদের আত্মার মাগফিরাত এবং মাননীয় প্রধানমন্ত্রী শেখ হাসিনার দীর্ঘায়ু কামনা করা হয়। দোয়া-মোনাজাত পরিচালনা করেন যবিপ্রবির কেন্দ্রীয় মসজিদের পেশ ইমাম মাওলানা মোঃ আকরামুল ইসলাম।\nদোয়া-মোনাজাতে উপস্থিত ছিলেন বিশ্ববিদ্যালয়ের কোষাধ্যক্ষ অধ্যাপক মোঃ আব্দুল মজিদ, ডিন অধ্যাপক ড. মোঃ আনিছুর রহমান, অধ্যাপক ড. শেখ মিজানুর রহমান, ড. মোঃ জাফিরুল ইসলাম, শিক্ষক সমিতির সভাপতি অধ্যাপক ড. মোঃ ইকবাল কবীর জাহিদ ও সাধারণ সম্পাদক ড. মোঃ নাজমুল হাসান, শহীদ মসিয়ূর রহমান হলের প্রভোস্ট ড. প্রকৌশলী মোঃ আমজাদ হোসেন, রেজিস্ট্রার প্রকৌশলী মোঃ আহসান হাবীব, পরীক্ষা নিয়ন্ত্রক মোঃ আব্দুর রশীদ, কর্মচারী সমিতির সভাপতি সাজেদুর রহমান জুয়েলসহ বিশ্ববিদ্যালয়ের বিভিন্ন বিভাগের চেয়ারম্যান, দপ্তর প্রধানগণ, শিক্ষক-শিক্ষার্থী, কর্মকর্তা ও কর্মচারীবৃন্দ।


মেলবেটে আজকের ম্যাচের জন্য বাজি ধরার টিপস এবং ভবিষ্যদ্বাণী\nবাজি/ বেটিং বাংলাদেশে খুব জনপ্রিয় একটি খেলা। লক্ষ লক্ষ খেলোয়াড় তাদের প্রিয় খেলা বা দল নিয়ে বাজি ধরে এবং তাদের মধ্যে অনেকের অনেক রকম ইমোশনস কাজ করে, জিতার কথা উল্লেখ না করেও। মেলবেট হল একটি আন্তর্জাতিক বুকমেকার যেটি বাংলাদেশি গ্যাম্বলার/ জুয়াড়িদের খেলাধুলা, ই-স্পোর্টস এবং এমনকি ক্যাসিনো গেমগুলিতে বাজি ধরার প্রপোজাল দেয়। যেহেতু সকলেই অভিজ্ঞ গ্যাম্বলার/ জুয়াড়ি হয়ে থাকেনা তাই তাদের বাজি জিতার টিপস প্রয়োজন হয়।\nবাজির টিপস কি?\nবেট/ বাজির প্রধান টিপস এর মধ্যে আপনি পাচ্ছেন এ সম্পর্কে পরামর্শ, কৌশল, নির্দেশিকা, অনেক প্রশ্ন এবং কীভাবে এই খেলায় সঠিকভাবে বাজি ধরতে হয় তার টিপস। এই টিপস শুধুমাত্র নতুনদের জন্য নয় যারা বেটিং কি তা জানেন না এবং কীভাবে বেট ধরতে হয় তা জানতে চান তাদের জন্য। এই টিপস অভিজ্ঞ বাজিকারী তৈরী হতে খুবই উপযোগী৷ বাংলাদেশে সবচেয়ে জনপ্রিয় বেটিং টপিকের টিপস হল ক্রিকেট বেটিং টিপস এবং আইপিএল এর বেটিং টিপস। বেট টিপসে অভিজ্ঞ বাজিকারিদের জন্য বেটিং কৌশল প্রদান করা হয় যা তাদের খেলায় জিতার হার বাড়াতে অনেক বেশি সহায়ক।\nআপনি নতুন হলে টিপস পাওয়ার জন্য আপনাকে সবার আগে রেজিষ্ট্রেশন করা প্রয়োজন। মেলবেটের সাথে কীভাবে একটি অ্যাকাউন্ট তৈরি করবেন তার একটি নিয়ম দেয়া রয়েছে:\nমেলবেট অফিসিয়াল ওয়েবসাইটে যান এবং সবুজ রেজিস্টার বোতামটিতে ক্লিক করুন।\nআপনার পরিচয়পত্র দিন এবং অ্যাকাউন্টটি যাচাই করুন। আপনি রেজিস্ট্রেশনের মুহুর্তে এই স্টেপটি এড়িয়ে যেতে পারেন, কিন্তু আপনি যখন টাকা উইথড্রো দিবেন তখন এটি প্রয়োজন হবে।\nএছাড়াও, আপনি মেলবেট মোবাইল অ্যাপের মাধ্যমে রেজিষ্ট্রেশন করতে পারেন। আমাদের অফিসিয়াল ওয়েবসাইট থেকে এটি ডাউনলোড করতে পারেন।\nকি ধরণের খেলা নিয়ে আপনি বাজি ধরবেন?\nউপরে যেমন উল্লিখিত আছে যে মেলবেট তাদের ইউজারদের বাজি ধরার জন্য অসংখ্য খেলা অফার করে। তাদের মধ্যে কয়েকটি হল:\nফুটবল খেলায় বাজির টিপস পাওয়ার জন্য কোন রেডিমেট ফর্মুলা নেই তবে কিছু কৌশল রয়েছে এবং এগুলো আপনার সবসময় ফলো করা উচিত।\nপ্রথম ধাপ হল যেই খেলার সাথে আপনি ফুটবল নিয়ে বাজি ধরবেন বা আপনার মতামত দিবেন সেই খেলাটি সম্পর্কে বিস্তারিত জানা। অর্থাৎ, খেলোয়াড়দের কৌশল বিশ্লেষণ করা, তাদের মুখোমুখি হওয়ার ইতিহাস, পরিসংখ্যানগত তথ্য এবং অন্যান্য প্রাসঙ্গিক তথ্য যার মাধ্যমে আপনি পূর্বাভাস পাবেন ইত্যাদি সম্পর্কে আইডিয়া রাখা।\nখেলা বা ইভেন্টটি সম্পর্কে অবগত হওয়ার পাশাপাশি বাজির টিপসের প্রতিকূলতা এবং মার্কেট বিশ্লেষণ সম্পর্কে জানা আপনার পূর্বাভাস সাকসেসফুল করতে কার্যকরী।\nপ্রতিটি বুকমেকার মার্কেটপ্লেসের সাথে কাজ করে এবং এর পাশাপাশি আপনার ফুটবল নিয়ে বাজির পূর্বাভাসের আইডিয়া সাকসেসফুল হবে কিনা সেজন্য তাদের প্রত্যেকের নির্দিষ্ট প্রতিকূলতা, সমন্বয়ের সম্ভাবনাগুলি কাউন্ট করাও সমানভাবে গুরুত্বপূর্ণ।\nমনে রাখবেন যে আজ পর্যন্ত এমন কোন গেম নেই যার সমস্ত প্রস্তুতি এবং ফুটবল বেটিং টিপস ১০০% কার্যকরী। ফুটবলের পূর্বাভাসের আইডিয়া করার ক্ষেত্রে এটি মাথায় রাখুন তাহলেই বাজি ধরে অর্থ উপার্জন করতে সক্ষম হবেন।\nক্রিকেট বাংলাদেশের সবচেয়ে পরিচিত খেলা এবং বাংলাদেশী খেলোয়াড়রা সবসময় ভালো ক্রিকেট বাজি/বেটিং এর টিপস খোঁজে। মেলবেট আইপিএল সহ ক্রিকেট টুর্নামেন্টে বিভিন্ন বাজির অফার করে। অনেকগুলি বিকল্প উপায় থাকায় নতুন ইউজারদের বোঝার জন্য বিভ্রান্তির ঝুঁকি থাকে। তারা হয়তো অনেক অভিজ্ঞ বাজিকারি/ জুয়াড়িদের কাছ থেকে বিনামূল্যে আইপিএল বেটিং টিপস পেতে পারে তবে এটি সাফল্যের কোনো গ্যারান্টি দেয় না। প্রথমত, আপনাকে ডাটা ফিল্টার করতে হবে এবং ম্যাচ সম্পর্কে নিজস্ব মতামত থাকতে হবে। মনে রাখবেন যে আইপিএল বেটিং টিপস কোনো পূর্ণাঙ্গ সমাধান নয় – আইপিএলে কীভাবে বাজি ধরতে হয় এটি তার একটি নির্দেশিকা মাত্র।\nভলিবলে বাজি/বেট ধরার সময় আপনাকে প্রথমে যা করতে হবে তা হল প্রতিটি দল সম্পর্কে ভালভাবে জানতে হবে এবং কোন জনপ্রিয় জিনিসটির জন্য গেমটি বিক্রিযোগ্য তা বুঝতে হবে। আর এজন্য রিসেন্ট ফলাফল দেখে আপনি আইডিয়া করতে পারবেন কার জেতার সম্ভাবনা সবচেয়ে বেশি।\nএছাড়াও, অন্যান্য তথ্যও আপনাকে সাহায্য করতে পারে যে কীভাবে ভলিবল বাজি/বেট আরও বেশি লাভ তৈরি করতে পারে: কোন লিগগুলি সবচেয়ে গুরুত্বপূর্ণ তা দেখতে পারেন: অলিম্পিক গেমস প্রতি চার বছর পর পর অনুষ্ঠিত হয় বিশ্বলীগের সাথে, এটি বিশ্বের খেলার জগতের সবচেয়ে গুরুত্বপূর্ণ ইভেন্ট;\nইন্ডিভিজুয়াল কোয়ালিটি গ্রুপের তুলনায় নিম্নতর: ফুটবল খেলায় বিপরীত পক্ষে একজন দুর্দান্ত খেলোয়াড় থাকার অর্থ এই নয় যে দলটি বিজয়ী হবে। কারণ তিনি একা পুরো খেলা খেলেন না, তাই দলের দিকে মনোযোগ দিন, ইন্ডিভিজুয়ালি নয়;\nকম ফেমাস ম্যাচগুলিতে ফোকাস করুন: স্পটলাইটের জন্য এই গেমগুলির প্রতিকূলতা আরও অনুকূল হতে থাকে। অন্যান্য পদ্ধতির তুলনায়ও এটি সত্য।\nফুটবল খেলায় চাহিদা বেশি এবং ভলিবলে কম পাউন্টার। তাই, রিটার্ন আরও তাৎপর্যপূর্ণ হতে থাকে।\nবাজি/ বেটিং মার্কেট এবং মতভেদ\nমেলবেট বেটিং জগতের একটি বড় সিলেকশন অফার করে যা বাংলাদেশী খেলোয়াড়দের জন্য খুবই উপকারী। আপনি প্রথম বাজি তৈরি করার আগে খেলা সম্পর্কে জানতে হবে। তাই আমরা আপনাকে মেলবেট ক্রিকেট বাজি ধরার কিছু টিপস দেখাতে যাচ্ছি।\nসিঙ্গেল বাজি/ বেট\nএই বাজির বিশেষত্ব হল একটি ঘটনার শুধুমাত্র একটি রেজাল্ট প্রেদিক্ট করার প্রচেষ্টা। এই ক্ষেত্রে টাকার যোগফলের সাথে বাজির প্রতিকূলতার গুণফলের সূত্র অনুসারে বিজয়ী গণনা করা হয়। উদাহরণস্বরূপ, আপনি টাকা বাজি ধরুন। ২.২০ সহগ-এ ১০০০, যার মানে হল এই হারে আপনি টাকা জিতবেন। ২২০০ (১০০০ * ২.২০), নেট হল টাকা। ১২০০ (২২০০-১০০০, অর্থাৎ বাজির পরিমাণ বিয়োগ)।\nএক্সপ্রেস রেট মানে একসাথে একাধিক ইভেন্টে বাজি ধরা। জয়ের জন্য একটি অপরিহার্য শর্ত হল এক্সপ্রেসের সমস্ত মনোনীত ইভেন্ট জয় করা। অন্যথায়, রেজাল্ট হতে পারে: একটি ব্যর্থতা বা একটি জয়৷ যাইহোক, একই সময়ে বেশ কয়েকটি ইভেন্টের জন্য গেমের ত্রুটি দেখা যায়। এমনকি যদি একটি ইভেন্ট পূর্বাভাস ফিল আপ না করে, তাহলে মোট বাজি ব্যর্থ বলে বিবেচিত হয়।\nসিস্টেমটি একটি সারিতে বেশ কয়েকটি বাজি/ বেট এর সংগ্রহ। এটি ফলাফলের একটি নির্দিষ্ট সেট সহ এক্সপ্রেস বেটের জন্য বিভিন্ন ধরণের গণনা। প্রতিটি এক্সপ্রেসের জন্য ফলাফলের সংখ্যা এবং বাজির সংখ্যা একই। সিস্টেমের মুনাফা এক্সপ্রেসের জয়ের যোগফল হিসাবে গণনা করা হয়, যা সিস্টেমে অন্তর্ভুক্ত। আমাদের ওয়েবসাইটে এই সিস্টেম সম্পর্কে আরও পড়ুন।\nসবচেয়ে জনপ্রিয় ধরনের বাজি হল রেজাল্ট এর fপর বাজি (১×২) এবং মোটের উপর বাজি। তালিকায় বাজিও রয়েছে (অতিরিক্ত বাজি) – কে প্রথমে স্কোর করবে, কতগুলি প্রতিস্থাপন করবে, ম্যাচে হলুদ বা লাল কার্ড থাকবে ইত্যাদি।\nমেলবেট জয়ের টিপস\nপণে আত্মবিশ্বাসী হতে, মেলবেট আপনাকে আপনার নিজস্ব অভিজ্ঞতা, স্বতন্ত্র শৈলী বিকাশের পরামর্শ দেয়। তবে কীভাবে সঠিকভাবে বাজি রাখতে হয় তার সাধারণ নীতিগুলি মনে রাখবেন:\nসিলেকশন সিস্টেমে লেগে থাকুন;\nপর্যায়ক্রমে গেমের কার্যকারিতা মূল্যায়ন করুন: লাভজনকতা, ROI;\n১.২০-১.৪০ স্তরে কম প্রতিকূলতা এড়িয়ে চলুন। আপনি যদি ফেভারিটের উপর বাজি রাখেন, তাহলে প্রতিবন্ধকতা ব্যবহার করে উদ্ধৃতিগুলিকে ১.৮০-২.২০ এ আনুন;\nবিশেষজ্ঞ এবং বিশ্লেষকদের থেকে যতগুলো সম্ভব খেলা প্রেডিক্ট করুন, কিন্তু অন্ধভাবে তাদের বিশ্বাস করবেন না। আপনার কৌশল অনুসারে তাদের পরিবর্তন করুন।\nআশা করি আপনি আমাদের ক্রিকেট বেটিং টিপস উপভোগ করেছেন। Melbet বেটিং যাত্রায় আপনাকে শুভকামনা!


রোহিঙ্গা মুসলমানেরা কি রাষ্ট্রবিহীন নাগরিক? - CoxsbazarNEWS.Com - CBNCoxsbazarNEWS.Com – CBN\nসোমবার, ২৬শে আগস্ট, ২০১৯ ইং\t। রাত ১২:৪৬। [email protected]\nরোহিঙ্গা মুসলমানেরা কি রাষ্ট্রবিহীন নাগরিক?\nপ্রকাশঃ ০৬-০৯-২০১৭, ৭:২৮ অপরাহ্ণ\n‘জীব হত্যা মহাপাপ’ এ মর্মবাণীতে বৌদ্ধধর্মের প্রবর্তক গৌতম বৌদ্ধ ধর্ম প্রচার করলেও মিয়ানমারের শাসকগোষ্ঠী যারা বৌদ্ধধর্মের বিশ্বাসী হয়েও তারা রোহিঙ্গা মুসলমানদের উপর জঘন্য হত্যাযজ্ঞ, ধর্ষণ, বসতবাড়ি পুড়িয়ে দিয়ে যে নির্মম কর্মকান্ড চালিয়ে যাচ্ছে তা দেখলে হয়তো এ ধর্মের প্রবর্তক নিজেই মাথানত করে অনুতপ্ত হতো। মিয়ানমারের শাসকগোষ্ঠী ও সেদেশের বৌদ্ধ ধর্মাবলম্বীরা সংখ্যালঘু মুসলমান নর-নারী শিশুদের নৃশংসভাবে হত্যা ও অসহায় যুবতীদের গণহারে ধর্ষণ করছে। বেশিরভাগ রোহিঙ্গা নর-নারী প্রাণ রক্ষা ও ইজ্জত-আব্রো রক্ষার তাগিদে নিজের জন্মস্থান ছেড়ে সীমান্ত পেরিয়ে ভিনদেশে (বাংলাদেশের ভূখন্ডে) আশ্রয় নিচ্ছে।\nপ্রথম দিকে বিজিবি সদস্যরা রোহিঙ্গাদের বাংলাদেশের ভূ-খন্ডে প্রবেশে বাঁধা প্রদান করলেও পরবর্তীতে মানবিক কারণে সরকারের সবুজ সংকেত পেয়ে বাংলাদেশের ভূখন্ডে প্রবেশের সুযোগ করে দিয়েছে। ফলে প্রতিদিনেই বানের পানির মতো রোহিঙ্গারা যাযাবরের মতো বাংলাদেশের অভ্যন্তরে প্রবেশ করছে।\nকক্সবাজারের উখিয়া, টেকনাফ, বান্দরবানের নাইক্ষ্যংছড়ি উপজেলার ঘুনধুম ইউনিয়নের দূর্গম পাহাড়ী এলাকায় আশ্রয় নিচ্ছে। খোলা আকাশের নিচে এসব রোহিঙ্গা নর-নারীরা (শরণার্থী) মানবেতর জীবন-যাপন করছে। সামাজিক যোগাযোগ মাধ্যমে রোহিঙ্গা মুসলমানদের নির্যাতনের যেসব চিত্র ভেসে উঠছে কোন হৃদয়বান মানুষের পক্ষে মেনে নেয়া সম্ভব নয়।\nঅভিজ্ঞদের অভিমত মিয়ানমারের শাসকগোষ্ঠীর একমাত্র টার্গেট আরাকান রাজ্যকে মুসলমান শূণ্য করা। একসময় এ রাজ্যে বসবাস করা মুসলমানদের সবই ছিল। তারা চাষাবাদ করে জীবন জীবিকা নির্বাহ করলেও বার বার বর্মী হানাদার বাহিনীর নির্যাতনের শিকার হয়ে বসতবাড়ি হারিয়েছে। ইতিমধ্যে আরাকানের প্রায় ৫ লক্ষাধিক নাগরিক বাংলাদেশের বিভিন্ন এলাকায় ছড়িয়ে ছিড়িয়ে বসবাস করছে। যা এদেশের জন্য বড়ই বোঝা। যেখানে এদেশের মানুষের কর্মসংস্থান হচ্ছে না, সেখানে ভিন্নদেশের এ বিশাল জনগোষ্ঠীর চাপ বহন করা দেশের জন্য বড়ই ক্ষতিকর। যা অনেকটা ‘মরার উপর খাড়ার ঘা’। রোহিঙ্গা মুসলমানদের উপর এত নির্যাতন ও নির্মম হত্যাযজ্ঞের পরও বিশ্বের মোড়লেরা নীরব।\nএছাড়া মুসলিম রাষ্ট্র প্রধানদের পক্ষে আরাকানের মুসলমানদের রক্ষায় তেমন কার্যকর ভূমিকাও পরিলক্ষিত হচ্ছে না। কথায় আছে রোম যখন পুড়ছিল রোমের সম্রাট নিরো রাজপ্রসাদে বসে বাঁশি বাজাচ্ছিল। তবে ব্যতিক্রম কিছু করুক আর না করুক ইতিমধ্যে কয়েকটি মুসলিম রাষ্ট্রের ভূমিকা অস্বীকার করা যায় না।\nযেমন তুরস্ক বাংলাদেশ সরকারের কাছে আহ্বান জানিয়েছেন, সীমান্ত খুলে দিন রোহিঙ্গাদের সমস্ত ব্যয় সে দেশ বহন করবে। অপরদিকে মালদ্বীপ ছোট একটি রাষ্ট্র হলেও মিয়ানমারের মানবতা বিরোধী কর্মকান্ডে দীক্ষার জানিয়ে কূটনৈতিক সম্পর্ক ছিন্ন করেছে। শান্তিতে নোবেল পুরস্কারপ্রাপ্ত ড. ইউনুসসহ ১০ জন বিশিষ্ট ব্যক্তি মিয়ানমারের নাগরিক রোহিঙ্গা মুসলমানদের নৃশংস হত্যাযজ্ঞ বন্ধের আহ্বান জানিয়েছেন। কিন্তু মিয়ানমারের বর্তমান কর্ণধার এক সময়ের গণতন্ত্রের মানসকন্যা ও রোহিঙ্গা মুসলমানদের অতি আপনজন ও শান্তিতে নোবেল বিজয়ী অংসান সূচি এসব পৈশাসিক হত্যাকান্ড বন্ধের কোন পদক্ষেপ নিচ্ছে না। এ ক্ষেত্রে বিশ্ব বিবেক আজ নীরব কেন? আরাকান থেকে পালিয়ে আসা বিশাল রোহিঙ্গা জনগোষ্ঠীর মাঝে এতদিন ইউএনএইচইআর খাদ্য সরবরাহ করে থাকলেও হঠাৎ করে এখন তাদের খাদ্য সহায়তাও বন্ধ করে দিয়েছে। ফলে এসব বনি আদমগুলো খেয়ে না খেয়ে বেঁচে রয়েছে। অতীতে মিয়ানমারের হানাদার বাহিনী শুধুমাত্র রোহিঙ্গা মুসলমানদের নিধন ও তাড়ানোর কাজে ভূমিকা রাখলেও ইদানিং হিন্দু সম্প্রদায়ের লোকজনদের ছাড় দিচ্ছে না। বিষয়টি জানার পর ভারতের প্রধানমন্ত্রী নরেন্দ্র মোদি অংসান সূচির সাথে সাক্ষাৎ করার জন্য তিনদিনের সফরে মিয়ানমার যাচ্ছে।\nবিজ্ঞজনেরা নরেন্দ্র মোদির মিয়ানমার সফরকে সহজভাবে নিলেও অনেকে বিষয়টি রহস্যজনকবলে ভাবছে। কারণ, বিশ্বে মুসলমান নিধনের ক্ষেত্রে সব শিয়ালের একই রাঁ। তবে বার্মার শাসকদের বিশ্বাস করা যায় না। তারা মুসলিম আর হিন্দুকে ওই দেশ থেকে বিতাড়িত করতে পিছপা হবে না। তাদের পিছনে কলকাঠি নাড়ছে বৃহৎ শক্তি চীন। গ্রামের একটি গল্পের অবতারণা না করলে বিষয়টি পরিষ্কার হয় না ‘এক সময় একজন মৌলভী, একজন ব্রাহ্মণ ও একজন ভান্তে দর্শনীয় একটি স্থানে ভ্রমণ করতে যাচ্ছিল। এ সময় তিন ধর্মগুরুর হাতে কোন খাবার মজুদ ছিল না। বাধ্য হয়ে তারা নীতি নৈতিকতা বিসর্জন দিয়ে এক মুসলমান কৃষকের ক্ষেত থেকে তরমুজ চুরি করে নিয়ে খেয়ে ফেলে। বিষয়টি তরমুজ ক্ষেতের মালিক দেখে ফন্দি আঁটল তিনজনকে কিভাবে শায়েস্তা করা যায়। কারণ একজন কৃষকের পক্ষে তিনজনকে কুপোকাত করা সম্ভব নয়। তরমুজ ক্ষেতের মালিক এসে মৌলভী ও ব্রাহ্মণকে যথাযথ সম্মান প্রদর্শন করে বলল, আমি মুসলমান হিসেবে জন্ম ও মৃত্যুতে মৌলভীর প্রয়োজন আর প্রতিবেশী হিসেবে ব্রাহ্মণও কাজে আসে। কিন্তু ভান্তে আমার তরমুজ চুরি করল কেন? এমন খোড়া যুক্তি দিয়ে ভান্তেকে মারধর করে। এ সময় মৌলভী আর ব্রাহ্মণ ছিল অনেকটা নির্বিকার। পরে মৌলভীকে বলল, আমার তো শুধু মৌলভী হলেই চলে। এরপর ব্রাহ্মণ বাবুকেও একই কায়দায় রামধোলায় দেয়। সবশেষে মৌলভীর কাছে জানতে চাইল, পরের ক্ষেতের তরমুজ চুরি করে খাওয়া ধর্মীয়ভাবে নিষেধ এটা জানার পরও কেন খেলেন, একথা বলে মৌলভীকে নির্দয়ভাবে পিঠানো শুরু করলো। তখন ওই মৌলভী বলতে লাগলো, ব্রাহ্মণ ও ভান্তে বাবু এগিয়ে এসে আমাকে উদ্ধার কর, আমি আর মাইর সহ্য করতে পারছি না, তখন ব্রাহ্মণ ও ভান্তে জবাব দিল, আমাদেরকে যখন পিঠিয়েছে তখন তুমি নীরব ছিলে।\nআমরা দু’জনের পালা শেষ, এখন তোমার পালা। আমাদের করার কিছুই নেই। অনুরূপভাবে মিয়ানমার সরকার শুধুমাত্র বৌদ্ধ সম্প্রদায় ছাড়া অন্য কোন সম্প্রদায়কে ছাড় দেবে না। এক্ষেত্রে মিয়ানমারের শাসকেরা কৌশলে আরাকানে বসবাসরত মুসলমান শূণ্য করায় তাদের মূল লক্ষ্য। জাতিসংঘ মিয়ানমারের এমন নৃশংস হত্যাকান্ড বন্ধের ব্যাপারে কোন সিদ্ধান্ত নিতে পারছে না, চীন মিয়ানমারের পক্ষে ভূমিকা রাখার কারণে। এক্ষেত্রে জাতিসংঘের ভূমিকা কি আঞ্জুমানে মুফিদুল ইসলামের মতো।\nজাতিসংঘের মহাসচিব বার বার রোহিঙ্গা মুসলমানদের সীমান্ত খোলে দিয়ে বাংলাদেশে আশ্রয় দেয়ার আহ্বান জানাচ্ছে। বাংলাদেশ সরকার বারবার মানবিক কারণ বিবেচনা করে তাদেরকে বাংলাদেশের ভুখন্ডে আশ্রয় দিচ্ছে। অথচ এ পর্যন্ত রোহিঙ্গা নাগরিকদেরকে স্বদেশে ফেরৎ নেয়ার ব্যাপারে কোন উদ্যেগ জাতিসংঘ গ্রহণ করতে দেখা যায়নি। ফলে বাংলাদেশের বিভিন্ন জেলায় ছড়িয়ে ছিটিয়ে পড়ছে রোহিঙ্গা মুসলিম নাগরিকেরা।\nরোহিঙ্গা নির্যাতন ও জন্মভুমি থেকে বিতাড়নের ব্যাপারে উন্নত দেশগুলোসহ আমেরিকার ভুমিকা পরিলক্ষিত হচ্ছে না কেন? শুধুমাত্র বার্মার হানাদারেরা আরকানের মুসলমানদের হত্যা করছে তা নয় তারা হত্যা, ধর্ষণ ও বসতবাড়ী পুড়িয়ে দিয়ে নিজের জন্মস্থান থেকে তাদেরকে দেশ ত্যাগ করতে বাধ্য করছে। যা মানবতা বিরোধী অপরাধ। এক্ষেত্রে শুধুমাত্র মুসলমান নিধন হচ্ছে তা নয়, পুরোমানবতায় নিধন হচ্ছে। নাফনদীতে লাশের ভেলা যেন ভাসছে। এদের ধর্ম, জাত পরিচয় সনাক্ত করা দরকার কি। মানুষ হিসেবে বাংলাদেশের লোকজন পুলিশের সহায়তায় এসব মরদেহ উদ্ধার করে দাফন কাফনের ব্যবস্থা করছে। সেক্ষেত্রে মরার আবার জাত কিসের। যারা মরছে ও পৈতৃক বসতবাড়ি ছেড়ে পালিয়ে আসছে তাদের বড় পরিচয় মানুষ। এখানে শুধুই ধর্ম ও বর্ণের ব্যবধান থাকতে পারে। কবির ভাষায় বলতে হয় ‘কালো আর ধলো বাহির কেবল, ভিতরে সবার সমান রাঙা’। আমরা চাই রোহিঙ্গা মুসলমানদের রক্তের খুলিখেলা বন্ধ হউক। বিশ্বের সকল মুসলিম রাষ্ট্র আন্তর্জাতিক সম্প্রদায়ের সহায়তায় রোহিঙ্গা মুসলমানদের বর্মি হানাদারদের কবল থেকে রক্ষা করা যেতে পারে বিজ্ঞজনদের অভিমত।\nএম.আর মাহমুদ, প্রবীন সাংবাদিক


গোয়া আন্তর্জাতিক চলচ্চিত্র উৎসবে নির্বাচিত 'নাদ' বলবে এক পরিবারের ধর্ম সঙ্কটের কাহিনি - Latest Broadcasting\nগোয়া আন্তর্জাতিক চলচ্চিত্র উৎসবে নির্বাচিত ‘নাদ’ বলবে এক পরিবারের ধর্ম সঙ্কটের কাহিনি\nঝিলম করঞ্জাই, কলকাতা: গোয়ার ৫২ তম ভারতীয় আন্তর্জাতিক চলচ্চিত্র উৎসব (Indian Global Movie Pageant)-এ এবারও বাংলা ছবির জয়জয়কার। ফিচার বিভাগে এই বছর সেখানে জায়গা পেয়েছে পাঁচটি বাংলা ছবি। সেখানেই নন-ফিচার বিভাগে ২০৩টি ছবির মধ্যে প্রচুর ঝাড়াই বাছাইয়ের পর যে ২০টি ছবি জায়গা পেয়েছে তার মধ্য়ে পশ্চিমবঙ্গের ৩টি ছবিও আছে। আর এই তিনটি ছবির মধ্যে বিশেষভাবে উল্লেখ্য অভিজিত অশোক পালের “নাদ-দ্য সাউন্ড” (Naad – The Sound)।\nস্বল্প দৈর্ঘ্যের ছবি “নাদ”-এ দেখানো হয়েছে একটি শব্দ বা নাদকে কেন্দ্র করে একটি পরিবারের ধর্ম সঙ্কটের কাহিনি এবং তার অসাধারণ এক সমাধান। সেই পরিবারটি হিন্দু বৈষ্ণব, চৈতন্যের ভাব নিয়ে তাঁরা অনেকটাই উদার। যেখানে বাড়ির ভেতর গৃহদেবতার মন্দিরে শ্যাম ও শ্যামা একসঙ্গে পূজিত হন। তবে তাঁরা এখনও পূর্ব পাকিস্তান থেকে পালিয়ে আসার যন্ত্রণা বুকে করে ঘুরে বেড়ান। কিন্তু দেখা যায়, এই পরিবারেরই এক খুদে সদস্য ছোট থেকে অর্থ না জেনেই আজানের “আল্লা হু আকবর“ ধ্বনিটি মাঝে মাঝেই উচ্চারণ করতে থাকে। অন্য ধর্মের উপাসনার প্রতি সেই পরিবারের কোনও বিরোধ নেই। কিন্তু তার অর্থ না জেনে বা পাঠ করার নিয়ম না জেনে ছোট্ট সন্তানের এই কাজে সকলেই অতিষ্ঠ হয়ে ওঠে। আর সেখানেই ধর্মীয় উদারতার মধ্যেও সেই পরিবারে এক প্রকার ধর্ম সঙ্কট তৈরি হয়। চিন্তিত হয়ে পড়ে ওই মেয়ের বাবা। এরপর কী হবে? মেয়েটির বাবা কী করবে? সেই টানাপোড়েনের গল্পই অভিজিত অশোক পালের “নাদ-দ্য সাউন্ড”।\nআরও পড়ুন: Gaurav & Ridhima Update: ‘তোমার সঙ্গেই অজস্র সূর্যাস্ত দেখতে চাই’, ভালবাসার বর্ষপূর্তিতে ঋদ্ধিমার উদ্দেশে পোস্ট গৌরবের\nকেন্দ্রীয় তথ্য সম্প্রচার মন্ত্রক ও গোয়া সরকারের যৌথ উদ্যোগে আয়োজিত এই আন্তর্জাতিক চলচ্চিত্র উৎসব শুরু হয়েছে গত শনিবার অর্থাৎ ২০ নভেম্বর থেকে। উৎসব চলবে আগামী ২৮ নভেম্বর পর্যন্ত। এবারে সব বিভাগেই যেভাবে আঞ্চলিক ছবি জায়গা পেয়েছে তা থেকে বোঝাই যাচ্ছে কেন্দ্র সরকার শুধু হিন্দি, ইংরেজি নয়, আঞ্চলিক ভাষার সিনেমাকেও বাড়তি গুরুত্ব দিতে চাইছে। সেইজন্যই ফিচার বিভাগে বোড়ো, ডিমাসা ভাষার ছবিও জায়গা পেয়েছে। স্থান করে নিয়েছে একটি সংস্কৃত ছবিও।\nNaad The sound\nPrevious articleCredible data needed on COVID deaths in India: Rahul Gandhi\nNext articleসোশ্যাল মিডিয়ায় ‘বাথরোব সিরিজ’ পোস্ট করলেন অনন্যা পাণ্ডে


শিশু নির্যাতন প্রতিরোধে কি করা উচিত? | আত্ম-উন্নয়ন | বাংলাহাব Answers\n12 অগাস্ট 2019 "আত্ম-উন্নয়ন" বিভাগে জিজ্ঞাসা করেছেন Rajdip (49k পয়েন্ট)\nশিশু নির্যাতন প্রতিরোধে আপনার ভূমিকা...\nশিশু নির্যাতন রোধে আপনার প্রথম এবং প্রধান কাজ হবে নিজে আগে জানা যে, কী উপায়ে আপনার শিশুকে নির্যাতন থেকে রক্ষা করতে পারবেন। একইসাথে আপনার পরিবারের অন্য সদস্যদেরও বিস্তারিতভাবে জানাতে হবে শিশু নির্যাতন সম্পর্কে এবং সাথে সাথে তাদেরকেও বোঝাতে হবে প্রতিরোধের উপায়গুলো। আর যদি শিশুর মধ্যে নির্যাতিত হবার কোনো লক্ষণ পেয়ে থাকেন, তবে দেরি না করে তা প্রতিরোধের ব্যবস্থা নিতে হবে। যত দ্রুত আপনি প্রতিরোধ ব্যবস্থা গ্রহণ করতে পারবেন, আপনার সন্তানের জন্য ততই তা মঙ্গলজনক হবে।\nশারীরিক নির্যাতন প্রতিরোধ\nশিশুরা ভুল করবে এবং ভুল থেকেই শিখবে। একজন সচেতন বাবা-মা বা অভিভাবক হিসেবে আপনাকেই শিশুর এই ভুল আচরণ বা কাজকে সঠিক আচরণে রূপান্তর করতে হবে। এখন প্রশ্ন হচ্ছে, কী করে শিশুকে ভুল আর সঠিকের পার্থক্য বোঝাবেন? গায়ে হাত তুলবেন, নাকি ধমকে ভয় দেখিয়ে সন্তানকে ভালো-খারাপ শেখাবেন? মনে রাখবেন, এই মেরে অথবা ভয় দেখিয়ে ভালো মন্দ শেখানোর প্রক্রিয়াতে হয়তো আপনার সন্তান আপনার কাছেই শারীরিক নির্যাতনের শিকার হচ্ছে। আসুন শিশুর উপর শারীরিক নির্যাতন রোধে কী হওয়া উচিত আপনার ভূমিকা, সে সম্পর্কে জেনে নেই।\nআপনার হুট করে রেগে যাওয়ার অভ্যাস কমান\nবেশিরভাগ ক্ষেত্রেই শিশুরা শারীরিক নির্যাতনের শিকার হয় বাবা-মা বা অভিভাবকের বদরাগী স্বভাবের জন্য। শিশুর লালন পালন সুস্থ ও সুন্দরভাবে পরিচালনা করতে হলে আপনাকে এই বদরাগী স্বভাব বদলাতে হবে।\nআপনার পারিবারিক ও ব্যক্তিগত সমস্যাগুলো শিশুর থেকে দূরে রাখুন\nনিজের ব্যক্তিগত জীবনের সমস্যাগুলো আপনার শিশুর প্রাত্যহিক আর দশটা সমস্যার সাথে গুলিয়ে ফেলবেন না। পারিবারিক যেকোনো সমস্যা, যেটা আপনার ছোট্ট সোনামণির পক্ষে বোঝা সম্ভব নয়, এমন সব বিষয় থেকে শিশুকে দূরে রাখুন।\nশিশুর কাছে ভালো শ্রোতা হয়ে উঠুন\nশিশুরা এটা-ওটার বায়না করবেই, এক্ষেত্রে আপনি যদি শিশুর এসব চাহিদা পূরণ করতে অপারগ হন বা আপনার সন্তান যদি অনেক বেশি বায়না করা স্বভাবের হয়, সেক্ষেত্রে আপনি রাগারাগি করে বা মেরে বোঝানোর চেষ্টা না করে, তাকে আদর করে বুঝিয়ে বলুন। যেকোনো সময়েই আপনার শিশুর কথা গুরুত্ব সহকারে শুনুন।\nনেশাগ্রস্থ অবস্থায় শিশুর থেকে দূরে থাকুন\nযদি বাবা-মা অথবা অভিভাবক অ্যালকোহলিক হয়, সেক্ষেত্রে শিশুর শারীরিক নির্যাতনের শিকার হওয়ার মাত্রা সবচেয়ে বেশি হয়ে থাকে। এক্ষেত্রে আপনি আপনার এই বদভ্যাস ত্যাগ করুন; আর যত দিন তা ছাড়তে পারছেন না, তত দিন মদ্যপ অবস্থায় শিশুর থেকে দূরে থাকতে চেষ্টা করুন।\nশিশুকে ঘরের বাইরে যাওয়ার সুযোগ দিন\nপ্রতিটি শিশুর সঠিক শারীরিক এবং মানসিক বিকাশের অন্যতম মাধ্যম হলো বাইরের জগতের সাথে সংস্পর্শ থাকা। বাচ্চাকে ঘরে আটকে না রেখে তাকে বাইরে যাওয়ার পর্যাপ্ত সুযোগ দিন, অন্য বাচ্চাদের সাথে মেলামেশার সুযোগ করে দিন। এ উপায়ে শিশুর শারীরিক নির্যাতন অনেকটাই প্রতিরোধ করা সম্ভব।\nযৌন নির্যাতন প্রতিরোধ\nশিশুর উপর যৌন নির্যাতন প্রতিরোধে বাবা-মা বা অভিভাবকের সচেতনতার চেয়ে বড় প্রতিরোধক আর কিছু নেই। দেখে নিন শিশু যৌন নির্যাতন প্রতিরোধের কিছু উপায়।\nশিশুদের বুঝিয়ে বলুন শরীরে কিছু অঙ্গ নিতান্তই ব্যক্তিগত\nআপনার শিশুকে বুঝিয়ে বলুন, শরীরের কিছু অঙ্গ একান্তই ব্যক্তিগত, সবাই সেগুলো দেখতে বা ছুঁতে পারে না। বাচ্চাকে ছোট থেকেই তাদের শরীরের সব অঙ্গ-প্রত্যঙ্গ সম্পর্কে জানতে শেখান। যেমন- বাবা-মায়ের সামনে বাচ্চা পোশাক ছাড়া অবস্থায় থাকতে পারে, কিন্তু বাইরের কারো সামনে অবশ্যই পোশাক পরা অবস্থায় থাকতে হয়। শুধুমাত্র বাবা-মা কাপড় বদলে দেওয়া বা গোসল করিয়ে দেওয়া ও বাথরুম ব্যবহারের সময় পোশাক খুলে দিতে পারেন, এটি স্বাভাবিক।\nআপনার শিশুকে শরীরের সীমানা সম্পর্কে বলুন\nবাচ্চাকে শেখান, তার শরীরের কোন কোন অংশে অন্য কেউ স্পর্শ করতে পারে না এবং অন্য কেউ আপনার সন্তানকে তাদের শরীরের কোন অংশগুলোতে স্পর্শ করতে বলতে পারেন না। অনেকেই প্রথমটি সন্তানকে শিখিয়ে দিলেও, দ্বিতীয়টি সম্পর্কে বলার প্রয়োজন মনে করেন না। ফলে শিশুর উপর যৌন নির্যাতন অনেক ক্ষেত্রেই প্রতিরোধ করা সম্ভব হয় না। কারণ শিশুকে যৌন নির্যাতনের অন্যতম একটি মাধ্যম হিসেবে অপরাধী বাচ্চাদের দিয়ে নিজের শরীরের ব্যক্তিগত অংশে স্পর্শ করার পন্থা অবলম্বন করে।\nশিশুকে বলুন শরীর সম্পর্কীয় গোপনীয়তা ঠিক নয়\nবেশিরভাগ ক্ষেত্রে অপরাধীরা শিশুদের বোঝায় যে, সে বাচ্চার সাথে যা করছে সেটি আসলে একধরনের গোপন খেলা, আর কাউকে এই গোপন খেলার কথা বলা যাবে না। এর ফলে হয়তো আপনার অজান্তেই দীর্ঘদিন আপনার সন্তান যৌন নির্যাতনের শিকার হয়ে চলে। বাচ্চাকে বুঝিয়ে বলুন, এগুলো মোটেই খেলা নয়, আর যারা এই ধরনের খেলার কথা গোপন রাখতে বলে, তারা খারাপ মানুষ। তাই যা-ই ঘটুক বা যে-ই বলুক না কেন, এই ধরনের কিছু ঘটলে আপনার সন্তান যেন সেটা কখনো গোপন না রাখে, সে ব্যাপারে তাকে বুঝিয়ে বলুন।\nশিশুকে বলুন কেউ তার ব্যক্তিগত অঙ্গের ছবি তুলতে পারবে না\nআরেকটি ভুল যেটি বাবা-মায়েরা অনেক বেশি করে থাকেন সেটি হলো, বাচ্চাকে বোঝাতে ভুলে যাওয়া বা বোঝানোর প্রয়োজন মনে না করা যে, স্বাভাবিক ছবি তোলা আর অস্বাভাবিক ছবি তোলার মধ্যে পার্থক্য কী। ছবি তুলতে অধিকাংশ বাচ্চাই পছন্দ করে। কিন্তু আপনাকে মনে রাখতে হবে, আমাদের চারপাশে অনেক অসুস্থ মানসিকতার মানুষ রয়েছে, যারা বাচ্চাদের নগ্ন ছবি তোলে এবং সেই ছবি দিয়ে ব্যক্তিগত কুপ্রবৃত্তি চরিতার্থ করে। তাই আপনার ছোট্ট সোনামণিকে বুঝিয়ে বলুন, কেউ তার ব্যক্তিগত অঙ্গের বা নগ্ন ছবি তোলার অধিকার রাখে না।\nশিশুকে শেখান কীভাবে অস্বস্তিকর পরিবেশ থেকে বের হয়ে আসতে হয়\nআপনার সন্তানকে অবশ্যই শেখান, কোনটি অস্বস্তিকর অবস্থা আর কোনটি স্বাভাবিক অবস্থা। যখন আপনি আপনার সন্তানকে আদর করেন, তখন তাকে বুঝিয়ে বলুন এটি স্বাভাবিক। কিন্তু অচেনা কেউ বা অন্য কেউ যদি এভাবে আদর করে বা শরীরে স্পর্শ করে, তবে সেটা স্বাভাবিক পরিবেশ বা অবস্থা নয়। আর এ ধরনের পরিবেশ থেকে বাচ্চাকে বের হওয়ার কৌশল সম্পর্কে বুঝিয়ে বলুন।\nশিশুর সাথে বন্ধুত্বপূর্ণ সম্পর্ক গড়ে তুলুন\nশিশুর উপর যৌন নির্যাতন প্রতিরোধের অন্যতম একটি উপায় হলো, শিশুর সাথে বন্ধুত্বপূর্ণ সম্পর্ক গড়ে তোলা, যাতে করে যেকোনো কিছু আপনার সন্তান আপনাকে নির্দ্বিধায় বলতে পারে। আপনার সন্তান যদি যৌন নির্যাতনের শিকার হয় এবং আপনাকে সেই ব্যাপারে বলে, তবে তাকে বকাঝকা বা ভয় না দেখিয়ে তার পাশে দাঁড়ান, প্রতিবাদ করুন। তা না হলে দেখা যাবে, আপনার সন্তান নিয়মিত এসবের ভেতর দিয়ে গেলেও, আপনাকে কখনো বলার সাহস দেখাবে না।\nমানসিক নির্যাতন প্রতিরোধ\nমানসিক নির্যাতনের শিকার হওয়া শিশুদের জন্য ভীষণ বিধ্বংসী একটি ব্যাপার। মানসিক নির্যাতনের শিকার হলে একজন প্রাপ্ত বয়স্ক মানুষ যত সহজে নিজেকে বুঝিয়ে বা গুছিয়ে নিতে পারে, একজন শিশুর পক্ষে সেটি অসম্ভব। এর ফলে পূর্ণ বিকশিত হওয়ার আগেই অনেক বাচ্চা তাদের স্বাভাবিক জীবন যাপনের সবরকম শক্তি হারিয়ে ফেলে। আসুন শিশুর উপর মানসিক নির্যাতনের প্রতিরোধক হিসেবে কী হওয়া উচিত আপনার আচরণ, সে সম্পর্কে জানা যাক।\nশিশুকে তার প্রাপ্য মনোযোগ এবং ভালোবাসা দিন\nযখন আপনার সন্তান তার কোনো খেলনা, তার নিজের আঁকা কোনো ছবি কিংবা অন্য যেকোনো কিছু আপনাকে দেখাতে বা তার কোনো ভালো লাগার অভিজ্ঞতা আপনাকে জানাতে ছুটে আসবে, তখন তাকে ব্যস্ততা বা অন্য কোনো কিছুর অজুহাত দিয়ে চলে যেতে না বলে বরং তাকে দ্বিগুণ উৎসাহ নিয়ে কাছে ডাকুন। তার কাজের প্রশংসা করুন, পারলে তাকে কিঞ্চিৎ পুরস্কার দিন।\nশিশুকে ছোট করা/কটু কথা বলা থেকে বিরত থাকুন\nবাবা-মা বেশিরভাগ সময়ই সন্তানদের এমন অনেক কথা বলে থাকেন, যা হয়তো তারা মন থেকে বলেন না, যেমন “তুমি কেন তোমার অন্য ভাই-বোনের মতো নও” কিংবা “তোমার জন্ম না হলেই ভালো হতো”। এ ধরনের কথাগুলো হয়তো বাবা-মা বা পরিবারের অন্য কেউ রাগে অথবা কোনো কিছুতে বিরক্ত হয়ে তেমন কিছু না ভেবেই বলে ফেলেন, কিন্তু এর বিরূপ প্রভাব পড়ে আপনার শিশুর সমগ্র অস্তিত্বের উপর। এমন ধরনের কোনো কটু কথা কখনোই বলবেন না, যাতে আপনার সন্তান নিজেকে ছোট ভাবে।\nশিশুকে বন্ধুত্ব করতে সুযোগ দিন\nএমন অনেক বাবা-মা বা অভিভাবক আছেন, যারা বাচ্চাদের বাইরের কারো সাথে মিশতে ও খেলতে দেন না। একটি কথা মাথায় রাখুন, বাচ্চাদের সঠিকভাবে বেড়ে ওঠার জন্য তাদের সমবয়সী অন্য বাচ্চাদের সাথে বন্ধুত্বের চেয়ে গুরুত্বপূর্ণ আর কিছু নেই। তাই বাচ্চাদের সুযোগ দিন সমবয়সী অন্য বাচ্চাদের সাথে খেলার এবং বন্ধুত্ব করার।\nস্যরি বলতে শিখুন\nআপনার ছোট্ট সোনামণিতো আপনারই একটি অংশ, তাকে সঠিক উপায়ে মানুষ করে তোলা আপনার দায়িত্ব। এই দায়িত্ব পালন করতে গিয়ে যদি কখনো বাচ্চার কচি মনে কষ্ট দিয়ে ফেলেন, তাহলে ছোট্ট করে ‘স্যরি’ বলুন। স্যরি বলার মানে এই না যে, আপনি বাচ্চার কাছে নিজেকে ছোট করে ফেললেন বা বাচ্চাকে বেশি ‘লাই’ দিয়ে ফেললেন, বরং স্যরি বলা মানে ভুল করলে আপনার বাচ্চাকেও স্যরি বলার মানসিকতা তৈরি করে দেওয়া।\nশিশুর নিজেকে উপেক্ষিত ভাবা প্রতিরোধ\nসন্তানকে ভালোবাসেন না এমন একটি বাবা-মা পাওয়াও প্রায় অসম্ভব। কিন্তু সন্তানের প্রতি আপনার অপার ভালোবাসা থাকার পরেও কেন আপনার সন্তান নিজেকে উপেক্ষিত ভাববে? শিশুর নিজেকে উপেক্ষিত ভাবা বন্ধ করতে বা আপনি কীভাবে আপনার সন্তানের আরও কাছাকাছি যাবেন, আসুন সে ব্যাপারে জানা যাক।\nআপনার শিশুকে সময় দিন\nপ্রিয়জনকে দেওয়া সবচেয়ে বড় উপহার হল সময়। আপনার বাচ্চার সাথে যতটুকু পারেন সময় কাটান। দেখবেন সন্তানের সাথে আপনার সম্পর্ক তো মধুর হবেই, সাথে আপনার বাচ্চা নিজেকে উপেক্ষিত নয়, উল্টো নিজেকে আপনার অতি প্রিয় মানুষ ভাবতে শুরু করবে।\nশিশুর স্বাস্থ্য এবং অন্যান্য সব কিছুর খোঁজ রাখুন\nআপনার শিশুর সুস্বাস্থ্য, লেখাপড়া এবং অন্যান্য সবরকম সুযোগ সুবিধা নিশ্চিত করার দায়িত্ব আপনার। অসুস্থ হলে শিশুকে সুচিকিৎসা দেওয়ার পাশাপাশি তার সেবা-যত্ন করার দায়ও আপনার। শিশুর সুশিক্ষার দিকেও নজর আপনাকেই রাখতে হবে, সে স্কুলে যাচ্ছে কিনা বা ঠিক মতো লিখাপড়া করছে কিনা, সেদিকে নজর রাখা আপনার কর্তব্য। স্কুলে ভর্তি করে দিলেই আপনার দায়িত্ব শেষ হয়ে যায় না।\nআপনি যদি আপনার সন্তানের বন্ধু হয়ে উঠতে পারেন, তাহলে আর সব সমস্যা নিজে থেকেই কমে যাবে। বাচ্চার সাথে সব সময় গুরুগম্ভীর না থেকে মাঝেমধ্যে তার সাথে বন্ধুত্বপূর্ণ আচরণ করে দেখুন, দেখবেন বাচ্চা আর নিজেকে আপনার থেকে আলাদা কেউ ভাববে না।\n10 জুলাই 2019 "আত্ম-উন্নয়ন" বিভাগে জিজ্ঞাসা করেছেন Koli (52k পয়েন্ট)


অ্যাপল ট্রেড করার কারণ | অ্যাপল জন্য স্টক মূল্য - বিনিয়োগ স্টক অনলাইন\nঅ্যাপলটিতে বিনিয়োগের প্রচুর এবং উদ্ভাবনী কারণে এটি বিনিয়োগের প্রচুর কারণ রয়েছে, যা উচ্চ ভলিউম ট্রেডিংকে উপযুক্ত করে তোলে।\nশীর্ষ দশ কারণ অ্যাপল একটি মহান বাইনারি অপশন বিনিয়োগ আপ বা ডাউন যাচ্ছে\nঅ্যাপল সব ক্রোধ, প্রযুক্তিগতভাবে কথা বলা হয়। এটি কিছু একটি ফ্যাশন বিবৃতি। কিন্তু সম্প্রতি, স্টক নিচে যাচ্ছে। আপস পেতে কোন কারণ নেই, তবে এখানে অ্যাপল বাইনারি বিকল্পগুলির শীর্ষ দশটি কারণ রয়েছে\nট্রেডিং একটি দুর্দান্ত ধারণা, স্টক কি ভাবে ভাল হয় তা কোন ব্যাপার না:\n10) অ্যাপল ক্রমাগত উদ্ভাবনী হয়। স্টক সবসময় স্থল উপর বাস্তবতা প্রতিফলিত না। এটা শুধু কিছু সময়ের জন্য overvalued হয়েছে এবং বিনিয়োগকারীদের যে আসছে দেখেছি।\nযাইহোক, অ্যাপল একটি কঠিন কোম্পানি এবং আপনি সাধারণত স্টক কি করছেন পূর্বাভাস করতে পারেন। যখন আপনি বাইনারি বিকল্পগুলির সাথে ট্রেড করেন, তখন আপনি স্টক আপ বা ডাউন যাচ্ছে কিনা তা সঠিক ভবিষ্যদ্বাণীতে অর্থ উপার্জন করে। আপনি কীভাবে পূর্বাভাস দিবেন তার বাইরে বাইরে বাণিজ্য শেষে আপনি বিক্রি মূল্যের দ্বারা প্রভাবিত নন।\n9) অ্যাপল স্টক ডাউন হতে পারে, কিন্তু রাজস্ব এখনও আপ। তারা সম্প্রতি একটি আঘাত একটি বিট নিয়েছে, কিন্তু এটি এখনও বিশ্বের সবচেয়ে লাভজনক কোম্পানি। এটা খুব শীঘ্রই যে কোন জায়গায় যাচ্ছে না। বাস্তবিকই, অ্যাপল এত টাকা উপার্জন করে যে তারা যদি মাইক্রোসফ্ট কিনতে চায় তবে শুধু একটি পিসি বিভাগ থাকতে পারে।\n8) অ্যাপল শীঘ্রই নতুন আইফোন এবং আইপ্যাড দিয়ে আসছে, এবং তারা বলেছে একটি বিশাল আঘাত হতে যাচ্ছে। তারা লাইটার এবং শেষ বেশী চেয়ে পাতলা, এবং অবশ্যই, তারা রেটিনা স্ক্রিন আছে। স্টক এখন কী করছে তা সত্ত্বেও লোকেরা এসব জিনিস কিনতে চায়, এবং সবাই এটি জানে।\nএবং যখন আপনি বাইনারি বিকল্পগুলিতে ট্রেড করেন, তখন অ্যাপলের মত ভবিষ্যদ্বাণীযোগ্য উপার্জন সংস্থার উপর ভিত্তি করে ভবিষ্যদ্বাণী করা সহজ। আপনার যত্ন নিতে হবে আপনার ভবিষ্যদ্বাণী কীভাবে বিনিয়োগের উপর বড় আয় করতে পারে।\n7) অ্যাপল চশমা উপর কাজ করছে। এটি শুধুমাত্র গুগল নয় যা প্রযুক্তি চশমা করছে, তবে অ্যাপলও। এবং আমি আপনাকে গ্যারান্টি দিচ্ছি যে তারা যখন বেরিয়ে আসবে, তখন তারা সম্ভবত একবার সমগ্র শিল্পকে বিপ্লব করবে।\nমানুষ অ্যাপল প্রায় একটি পণ্য ধারণা সঙ্গে প্রথম আসা আউট যে ভুলবেন না। তারা সাধারণত কী করে তা অন্যদের সাথে পণ্যগুলি বের করে দেয় এবং তারপরে তারা তাদের উন্নতি করে। কখনও কখনও তারা তাদের উপর একটু উন্নত। এবং যখন স্টক ডাউন হয়েছে, সামগ্রিকভাবে অ্যাপল বিক্রয় ছাদ মাধ্যমে হয়।\n6) অ্যাপল জন্য স্টক মূল্য প্রত্যাশিত। তারা শুধু কিছু অন্যান্য কোম্পানি মত মিনিটের মধ্যে noseives না। কখনও কখনও তাদের বংশবৃদ্ধি বা উত্স একটি সামান্য দ্রুত, কিন্তু বেশিরভাগ অন্যান্য কোম্পানীর তুলনায় এখনও ধীর।\nঅ্যাপল এ এত বিনিয়োগ করে এত লোক আছে যে তাদের স্টকটি ক্র্যাশিংয়ের জন্য বিশ্বব্যাপী সংকট নেবে এবং এমনকি শেষ হওয়াটাই এটি শেষ হয়ে যাবে।\nতাই বাইনারি অপশন বিনিয়োগকারী হিসাবে তাদের পূর্বাভাস একটি মোটামুটি সহজ কাজ করতে। বিনিয়োগকারীদের খুঁজছেন বাইনারি অপশন কি স্থিরতা এবং পূর্বাভাস সহজ।\n5) অ্যাপল স্টকটি সহজেই চীনা ফক্সকন কোম্পানির সাথে দেখা হয়। অ্যাপলের দাম কেমন প্রতিক্রিয়া দেখাবে তা দেখার জন্য আপনি ঠিক কীভাবে ফক্সকোন কোম্পানিটি সেই দিন করছেন তা দেখতে হবে।\nআপনি সঠিক ভবিষ্যদ্বাণী করতে যদি কোম্পানির স্টক আপ চেয়ে নিচে যাচ্ছে যদি আপনি আপনার বিনিয়োগের উপর যতটা ফেরত দিতে মনে রাখবেন।\nএবং বাইনারি বিকল্পগুলির সাথে, আপনাকে লাভের জন্য স্টক প্রতি শত শত ডলার বিনিয়োগ করতে হবে না আপেল। আপনাকে যা করতে হবে তা সঠিক পছন্দ করে নিন এবং আপনি আপনার বিনিয়োগের পুরষ্কার এবং মুনাফা অর্জন করবেন।\n4) অ্যাপল ঘোষণা নির্ধারিত হয়। এর মানে হল সবাই জানে যে যখন অ্যাপল প্রতি বছর একই দিনে নতুন পণ্য ঘোষণা করবে।\nস্থিতিশীলতা এবং ভবিষ্যদ্বাণীযোগ্যতা ভাল বাইনারি বিকল্পগুলির বিনিয়োগের চাবি, এবং এর মানে হল যে আপনি যে কোনও সময় অ্যাপল বলছেন যে আপনি এটির বিশাল মুনাফা অর্জন করতে পারেন কারণ আপনি জানেন যে স্টক মূল্য, এমনকি যদি এটি ডাউন হয়ে থাকে তবে তাও বাড়ছে বিট.\nএই বছরের নির্দিষ্ট সময়ে আপনি একটি নির্ভরযোগ্য মুনাফা করতে পারেন যে নিশ্চিত করার উপায়। এই কৌশল সর্বদা বাইনারি অপশন ট্রেডিং আপনার সামগ্রিক পরিকল্পনা সাফল্যের দিকে বাড়ে।\n3) অ্যাপল সম্পর্কে সংবাদ নিয়ে কথা বলছে, এবং যখন এটি করা যায় তখন ভবিষ্যদ্বাণী করা সহজ। বেশিরভাগ কোম্পানি অ্যাপল পায় মিডিয়াতে কভারেজ পাবেন না।\nঅনলাইনে গল্প এবং সপ্তাহের প্রতি একক দিনে অ্যাপল সম্পর্কে খবর রয়েছে, সুতরাং এই গল্পগুলির সাথে সম্পর্কিত তাদের সূচী লাইনটি পর্যবেক্ষণ করা সহজ যেহেতু তারা প্রত্যেকেই দেখতে পাবে।\nআপনাকে যা করতে হবে তা হল যে লাইনটি পড়ার এবং কোনও সংবাদ কাহিনীগুলির সাথে মেলামেশা করা যায় যাতে অ্যাপল স্টক কিভাবে যাবে তা সহজেই পূর্বাভাস দেওয়া যায়।\n2) বাইনারি অপশন বিনিয়োগকারীরা অ্যাপল পছন্দ করে কারণ এটি বুঝতে সহজ। আপনি কিছু বুঝতে না বা ট্রেডিং সময়ে সময়ে চতুর হতে পারে।\nকিন্তু আপনি যে কোম্পানিকে বোঝেন এবং জানেন তা খুব সহজ। আপনি কীভাবে যা করতে যাচ্ছেন তা আপনি বলতে পারেন কারণ আপনি তাদের সামগ্রিক কৌশল নিয়ে কী জানেন।\nবাইনারি অপশন বিনিয়োগকারীরা অ্যাপল স্টকে ট্রেড করতে পছন্দ করে কারণ তারা এটি অন্যদের তুলনায় আরও ভালভাবে বুঝতে পারে। এবং যদি আপনি কোনও সংস্থাকে বুঝেন, তবে আপনি সেই দিনের জন্য ট্রেন্ড লাইনটি উপরে বা নিচে যাচ্ছেন কিনা তা পূর্বাভাস দিতে আরও ভাল হবেন। যে অ্যাপল তাই আকর্ষণীয় করে তোলে।\n... এবং নম্বর এক কারণে আপনি APPL ট্রেড করতে চান কিনা তা উপরে বা নীচে হয়:\n1) অ্যাপল বিনিয়োগ করার জন্য একটি মজার কোম্পানি। আসুন এটির মুখোমুখি হলাম: এটি সারা বিশ্বে একটি জনপ্রিয় কোম্পানি। অধিকাংশ মানুষ তাদের পণ্য ভালবাসেন এবং তারা সফল। এবং সফল কোম্পানীর ট্রেডিং একটি বাইনারি বিকল্প ব্যবসায়ী জন্য মজা।\nকেন আপনি অর্থ বিনিয়োগ করছেন যখন একটু মজা না? এতে কিছু ভুল নেই এবং এটি এমন কাজকে আরও বেশি আকর্ষণীয় করে তুলতে পারে।\nঅ্যাপল এ ট্রেডিং এমন একটি উপায় যা আপনি প্রক্রিয়াটির অংশ এবং আপনার তৈরি বিনিয়োগের পছন্দগুলি সম্পর্কে ভাল বোধ করতে একটি উপায়। সব পরে, আপনি একটি কোম্পানীর মধ্যে বিনিয়োগ করছেন খুব এগিয়ে এগিয়ে ভবিষ্যতে নিজেদের ভবিষ্যতের সঙ্গে। আপনি যে অংশ হতে চান এবং সেইসাথে এটি অংশ মনে করতে চান।\nট্যাগ্স: বাইনারি বিকল্প একটি ভাল বিনিয়োগ হয়, বাইনারি বিনিয়োগ বিকল্প, আপেল জন্য বর্তমান স্টক মূল্য, বাইনারি অপশন একটি ভাল বিনিয়োগ, এটা আপেল পণ্য ট্রেডিং মূল্য, আপেল ঘড়ি ট্রেডিং মূল্য?, আপেল জন্য স্টক বাজারের দাম, আপেল জন্য স্টক মূল্য, আপেল জন্য আজকের স্টক দাম, আপেল জন্য স্টক শেয়ার দাম, যা valuaion কৌশল আপেল স্টক দামের জন্য ভাল


ভোলায় বন বিভাগের গাছের মালিকানা নিয়ে দ্বন্দ্ব | দৈনিক বাংলার কন্ঠ '; }\nভোলায় বন বিভাগের গাছের মালিকানা নিয়ে দ্বন্দ্ব\nপ্রকাশিত: ২১শে নভেম্বর ২০২০ রাত ০৯:৪৩\nবাংলার কণ্ঠ প্রতিবেদক : ভোলার ভেদুরিয়া ফেরিঘাট থেকে ইলিশা ফেরিঘাট পর্যন্ত প্রায় ১৭ কিলোমিটার সড়কের দু পাশের গাছের মালিনাকা দ্বন্দ্বে বরিশাল-ভোলা-লক্ষীপুর জাতীয় মহাসড়ক ৩০ ফুট প্রশস্তকরণ কাজ থমকে আছে। প্রায় শত কোটি টাকার ওই কাজ আগামী বছরের মধ্যে শেষ করার কথা । ৬ মাস আগে কার্যাদেশ পাওয়া ওয়াইস্টার ট্রেডিং এন্ড রানা বিল্ডার্স জেবি সোমবার ভোলার ভেদুরিয়া ফেরিঘাট এলাকায় কাজ শুরু করতে গিয়ে ফের বাধাঁর মুখে পড়ে । সড়কের পাশের গাছের মালিকানা নিশ্চিত না হতে গাছ অপসারনে বাধা সৃস্টি করছে স্থানীয় সামাজিক বনায়নে সম্পৃক্ত উপকারভূগীরা ।\nসড়ক বিভাগের নির্বাহী প্রকৌশলী মোঃ নাজমুল ইসলাম জানান, ১৮ ফুট চওড়া রাস্তা ৩০ ফুটে উর্নীত করা হবে । এ জন্য ভেদুরিয়া ফেরিঘাট থেকে ইলিশা ফেরিঘাট পর্যন্ত ১৭ কিলোমিটার সড়কের দু পাশ থেকে গাছ অপসারণ করার জন্য বন বিভাগকে চিঠি দেয়া হয়। ওই চিঠির প্রেক্ষিতে বন বিভাগ গাছ চিহ্নিত করে অপসারনে টেন্ডার আহŸান করে। ৩ মাস আগে কার্যাদেশ পেয়ে ৪৯ লঢ গাছ অপসারণ করতে শুরু করেন ঠিকাদার গালিব ইবনে ফেরদৌস। সমাজ উন্নয়ন সংস্থার প্রধান পরিচালক মোঃ জাকির হোসেন জানান, ২০১২ সালে তারাই রাস্তার পাশে গাছ লাগিয়ে ছিল। গাছের মালিক তারা। আর এই গাছের মালিকানা দাবী করে হাইকোর্টে একটি রীট পিটিশন দায়ের করে। যার নম্বর ৪২১৯-২০২০ এবং মহামান্য হাইকোট “বরিশাল-ভোলা-লক্ষীপুর জাতীয় মহাসড়কের ১ম কি.মি. হতে ৯ম কি.মি. এবং ১০ম কি.মি. হতে ১৮তম কি.মি. এলাকায় গাছ কর্তনের বিষয়ে ভোলা বন বিভাগ কর্তৃক আহŸানকৃত দরপত্রের মাধ্যমে উল্লিখিত মহাসড়কের গাছ বিক্রয়ের বিপরীতে নিষেধাজ্ঞা আরোপ করে। উক্ত নিষেধাজ্ঞার প্রেক্ষিতে বন বিভাগ সরকারের পক্ষে একটি সিভিল মিস কেইস দায়ের করে। যার নম্বর ৪৫৭-২০২০ দায়েরকৃত উক্ত মিস কেইস এর বিপরীতে মহামান্য সুপ্রীম কোর্টের এ্যাপিলাইড ডিভিশন একটি আদেশ প্রদান করেন। বর্ণিত আদেশের মর্মানুযায়ী বন বিভাগ লিভ টু আপিল দায়ের করে যার নম্বর ১৩৩৯-২০২০ । এদিকে আদালতের নিষেধাজ্ঞার কারনে বন বিভাগের ঠিকাদারগন ওই গাছ কর্তন করতে পারছেনা।\nঅপরদিকে ওই গাছের উপকারভোগীদের পক্ষে মো: জামাল মোল্লা লিখিত এক অভিযোগে জানান, গত ১৫ নভেম্বর থেকে রাস্তার উন্নয়নমূলক কাজের জন্য ভেদুরিয়া ফেরিঘাট হতে হাওলাদার হাট পর্যন্ত স্ট্রীপ বাগানের গাছগুলো ভেঁকু দিয়ে উপড়ে ফেলা হয় এবং স্থানীয় জনসাধারণ গাছ এবং ডাল-পালাগুলো যে যার মত নিয়ে যাচ্ছে। এই গাছ গুলো যদি লোপাট হয়ে যায় তা হলে গাছের উপকারভূগীসহ বনবিভাগ তথা সরকার ক্ষতিগ্রস্থ হবে। অন্যদিকে আদালতের আদেশ অবমাননা করা হবে বলেও মনে করছে সংশ্লিষ্টরা।\nঅপরদিকে বিভাগীয় বন কর্মকর্তা মো: তৌফিকুল ইসলাম জানান, ২০১০ সালে সড়ক বিভাগের অনুমতিতে সবুজ বেষ্টুনী প্রকল্পের অধিন বন বিভাগ এই সব গাছ লাগায়। ফলে গাছ কেটে নেয়ার এক্তিয়ার তাদের। সমাজ উন্নয়ন সংস্থার দাবি অযৌক্তিক বলে জানান ,উপজেলা রেঞ্জ অফিসার মোঃ কামরুল ইসলাম। ফলে এমন বিরোধে একদিকে থমকে গেছে সড়ক উন্নয়ন কাজ। অপরদিকে রাস্তার পাশের কয়েক হাজার গাছের মালিকানা নিয়ে দেখা দিয়েছে অনিশ্চয়তা। সড়ক বিভাগের প্রকৌশলী জানান, বর্তমান সড়কের দু পাশে ৬ ফুট করে ১২ ফুট চওড়া করার কাজ এ মুহুর্তে শুরু না হলে আগামী বর্ষার আগে ঝুকিপূর্ন কাজ শেষ করা যাবে না। একই সঙ্গে ইলিশা থেকে চরফ্যাশন পর্যন্ত রাস্তার দু পাশে চড়া করার কাজ শুরু হয়েছে।


ড. মোঃ শহীদুর রশীদ ভূঁইয়া: “ফুলদানিতে ভরেছে ফুল বজায় রেখে মাত্রা-রেখা-রঙ-মমতা তাই এনেছে রূপ বারতা অনিন্দ্য -অতুল” ফুল আমাদের চোখে পড়ে। কত কত রকমের ফুল আবার আমরা যতœ …\nকৃষি সংবাদ / কৃষি সহায়ক তথ্যাদি / নার্সারি\nড. মোঃ শহীদুর রশীদ ভঁূইয়া আজ প্রথম ফুলের পাব প্রসাদখানি, তাই ভোরে উঠেছি৷ আজ শুনতে পাব প্রথম আলোর বাণী, তাই বাইরে ছুটেছি এই হল মোদের পাওয়া, তাই ধরেছি, গান-গাওয়া, আজ …\nসব ঋতুতেই এদেশে কোন না কোন ফুল ফোটে৷ তবে সব ঋতুতেই যে ফুলের চারা বা বংশ বিস্তারক্ষম একক লাগানো হয় তা কিন্তু নয়৷ সাধারণত বর্ষাকালে বহু বর্ষজীবী ফুল গাছের চারা …